Nada za spas crnogorskog giganta: Razmatra se da ga preuzme država - 09.12.2021, Sputnik Srbija\nSastanak o sudbini Kombinata aluminijuma Podgorica (KAP) održan je u Ministarstvu ekonomskog razvoja Crne Gore, posle najave da će taj nekadašnji gigant... 09.12.2021, Sputnik Srbija\nSastanku su prisustovali nekoliko ministara, generalni menadžer Uniprom KAP Nebojša Dožić, a predsednik Upravnog odbora EPCG Milutin Đukanović napustio je sastanak nakon dvadesetak minuta.Dožić je kazao da pregovori oko produženja ugovora za kupovinu struje nisu realni, te da su ga radnici KAP-a pozvali da prisustvuje sastanku u Ministarstvu, prenosi podgorički „Dan“.Kako je dodao, to bi bila dobra varijanta, i nada se da će Vlada i Uniprom naći zajednički jezik.„Radnicima je prihvatljiva bilo koja opcija, samo da Kombinat nastavi da radi“ dodao je Dožić.Ministar kapitalnih investicija Mladen Bojanić kazao je za RTCG da im je Dožić predočio određeni plan za spas te kompanije, ali da o tome kakav je plan ne može da govori, dok se ne izjasni i vlasnik Uniproma Veselin Pejović.Kako je kazao ministar Bojanić, izjašnjenje vlasnika će sačekati do sutra.Istakao je da je država u ovom momentu spremna da razmotri sve opcije, kako bi sačuvala kompaniju i radnike.„To može da ide u više pravaca i raspoloženi smo da pređemo preko uvreda i ličnih i prema Vladi i da nađemo zajedničko rešenje da sačuvamo aluminijsku privredu u Crnoj Gori“, poručio je ministar.„Dan“ navodi da se na današnjoj sednici crnogorske vlade razgovaralo o tome da EPCG preuzme KAP.Veselin Pejović, vlasnik Uniproma, ranije danas je kazao da ga niko nije zvao na pregovore i ponovio da su za njega pregovori završeni.Uniprom je najavio plansko gašenje KAP-a od 15. decembra. Kako je Pejović saopštio, KAP je pred gašenjem zbog koje će važiti od 1. januara, kada Unipromu ističe ugovor sa (EPCG).Cena električne energije za KAP trenutno iznosi 45 evra po megavatu, uz porez na dodatu vrednost (PDV), dok poslednjih meseci na međunarodnim berzama ona dostiže i 250 evra. Pejović je rekao da je EPCG ponudila KAP-u cenu struje od 127 evra, pa zbog toga nije moguće nastaviti rad, i dodao da će 500 radnika ostati bez posla.\nSastanak o sudbini Kombinata aluminijuma Podgorica (KAP) održan je u Ministarstvu ekonomskog razvoja Crne Gore, posle najave da će taj nekadašnji gigant crnogorske industrije, kojim upravlja kompanija „Uniprom“, biti zatvoren zbog visokih cena struje.\nSastanku su prisustovali nekoliko ministara, generalni menadžer Uniprom KAP Nebojša Dožić, a predsednik Upravnog odbora EPCG Milutin Đukanović napustio je sastanak nakon dvadesetak minuta.\nDožić je kazao da pregovori oko produženja ugovora za kupovinu struje nisu realni, te da su ga radnici KAP-a pozvali da prisustvuje sastanku u Ministarstvu, prenosi podgorički „Dan“.\n„Radnici su saopštili da postoji varijanta da država preuzme KAP i oni su me zamolili da dođem da predstavim te varijante, pošto sam ja tamo najduže od svih, 26 godina sam u KAP-u. U ime radnika sam došao da predstavim šta se radi u KAP-u kolegama iz ministarstava. Jedna od opcija je i kupovina Kupovina kombinata aluminijuma od Uniproma“, kazao je Dožić nakon sastanka koji je trajao dva sata.\nKako je dodao, to bi bila dobra varijanta, i nada se da će Vlada i Uniprom naći zajednički jezik.\n„Radnicima je prihvatljiva bilo koja opcija, samo da Kombinat nastavi da radi“ dodao je Dožić.\nMinistar kapitalnih investicija Mladen Bojanić kazao je za RTCG da im je Dožić predočio određeni plan za spas te kompanije, ali da o tome kakav je plan ne može da govori, dok se ne izjasni i vlasnik Uniproma Veselin Pejović.\nKako je kazao ministar Bojanić, izjašnjenje vlasnika će sačekati do sutra.\n„Tražili smo da vlasnik stoji iza tog plana, tako da tek sutra možemo da preciziramo o čemu se radi, jer u suprotnom, svaka priča o tome je izlišna. Nakon toga ćemo na Vladi razmotriti kako dalje i razraditi ideju“, kazao je Bojanić.\nIstakao je da je država u ovom momentu spremna da razmotri sve opcije, kako bi sačuvala kompaniju i radnike.\n„To može da ide u više pravaca i raspoloženi smo da pređemo preko uvreda i ličnih i prema Vladi i da nađemo zajedničko rešenje da sačuvamo aluminijsku privredu u Crnoj Gori“, poručio je ministar.\n„Dan“ navodi da se na današnjoj sednici crnogorske vlade razgovaralo o tome da EPCG preuzme KAP.\nVeselin Pejović, vlasnik Uniproma, ranije danas je kazao da ga niko nije zvao na pregovore i ponovio da su za njega pregovori završeni.\nUniprom je najavio plansko gašenje KAP-a od 15. decembra. Kako je Pejović saopštio, KAP je pred gašenjem zbog koje će važiti od 1. januara, kada Unipromu ističe ugovor sa (EPCG).\nCena električne energije za KAP trenutno iznosi 45 evra po megavatu, uz porez na dodatu vrednost (PDV), dok poslednjih meseci na međunarodnim berzama ona dostiže i 250 evra. Pejović je rekao da je EPCG ponudila KAP-u cenu struje od 127 evra, pa zbog toga nije moguće nastaviti rad, i dodao da će 500 radnika ostati bez posla.\n8 Decembar 2021, 12:01


Izvor: B92, 22.Jun.2021, 09:48\nBerlin -- Mediji u BiH otkrivaju ko je mladić iz Novog Pazara koji je upucan u Berlinu. "Spekuliše se da je povezan s klanom Velje Nevolje", piše "Avaz".\nU tekstu "Avaza" se navodi da je izrešetan Adis Bejtović (35), zvani Macan, iz Novog Pazara, koji je teško ranjen u pucnjavi koja se u nedelju uveče dogodila ispred jednog šiš-bara u Berlinu, a osim njega povrede su zadobila i dvojica njegovih sugrađana.\nKako prenose nemački mediji, kiša metaka ispaljena je na državljane Srbije u Ulici Miler, a napadač je u bekstvu. Kako se sumnja, glavna meta napadača bio je Adis Bejtović, čija je ekipa navodno u sukobu s kriminalnom grupom uhapšenog Veljka Belivuka, zvanog Velja Nevolja.


Pavkov poziva "delije" na "Marakanu" - Sportska centrala\nNaslovna Fudbal Pavkov poziva „delije“ na „Marakanu“\nPavkov poziva „delije“ na „Marakanu“\n5 apr 2019. 19:44\nCrvena zvezda će u poslednjoj rundi regularnog dela Super lige Srbije dočekati Proleter iz Novog Sada. Utakmica na stadionu „Rajko Mitić“, „popularnoj“ Marakani na programu je u nedelju, 7. aprila od 19 časova.\nLjubimac navijača Crvene zvezde Milan Pavkov je u razgovoru za klupski sajt naglasio da ekipa ne gubi fokus i pored velikog niza utakmica bez poraza.\n– Prava borba tek predstoji, najvažniji deo prvenstva sledi upravo nakon podele bodova. Zato smo u ovom momentu svi fokusirani na to da zabeležimo trijumf i u poslednjem kolu u ovom delu. Sigurno nam neće biti lako, Proleter je pokazao u svojoj debitantskoj sezoni u Superligi da mu je mesto među najboljim ekipama u našoj zemlji. To obećava lepu i uzbudljivu utakmicu u nedelju na Marakani. Mi smo dosta efikasna ekipa, pokazalo se na prošlom susretu protiv Bačke Palanke da ne daju samo napadači golove. Daćemo sve od sebe na terenu da nastavio uspešan niz bez poraza, rekao je Pavkov za klupski sajt.\nCentarfor iz Begeča je siguran da će stručni stab crveno-belih na pravi način pripremiti utakmicu sa ekipom iz Novog Sada.\n– Nemamo mnogo iskustva sa novosadskom ekipom, ali naš stručni štab radi odličan posao kada je u pitanju analiza protivnika. I ovog puta su do detalja proučili slabosti i prednosti Proletera, dobijamo instrukcije i ukoliko ih ispratimo na terenu verujem da neće biti problema. Iako je gust raspored utakmica, na nas napor ne ostavlja posledice, jer smo se navikli da igramo na svaka tri dana.\nNa kraju je Pavkov imao i poruku za navijače Crvene zvezde.\n– Mnogo puta do sada se pokazalo koliko nam znači podrška „delija“ na utakmicama, njihova pesma nas nosi na terenu. Verujem da će tako biti i ovog puta. Odlična atmosfera vlada u ekipi, svi smo spremni i motivisani da ostvarimo još jednu pobedu i da na kraju utakmice slavimo sa našim navijačima. Zato vas pozivam sve da dođete na Marakanu u nedelju u 19 sati, da nas podržite i da još jednom pobedom najavimo borbu u plej-ofu, dodao je napadač crveno-belih.


"Vatreni" debi Gaćinovića na klupi Nišlija: "Vreme nije saveznik, ali Radnički je pojam za sve!" - Sportske.net\nGaćinović je u petak preuzeo ekipu od Milana Đuričića, koji je sporazumno raskinuo ugovor sa klubom.\nNovi trener fudbalera Radničkog iz Niša Vladimir Gaćinović rekao je danas da nema mnogo vremena za velike promene i da će postepeno uvoditi novine u ekipu i dodao da će njegovi igrači dati sve od sebe u predstojećoj prvenstvenoj utakmici protiv Vojvodine, kako bi prekinuli niz loših rezultata.\n"Došao sam u veliki klub i znam šta se očekuje od mene. Radnički je i u bivšoj Jugoslaviji bio pojam za igrače i trenere i drago mi je što sam dobio priliku da radim u Nišu. Stigao sam pre dva dana, situacija je delikatna i odmah sam počeo da se upoznajem sa načinom funkcionisanja kluba i sa igračima. Fudbalere koje ću trenirati poznajem, ali ne dovoljno. Jako je malo vremena i ako je nešto problem u ovom momentu, to je da nam vreme nije saveznik. Sutra je već utakmica, a ja sam imao priliku da održim samo tri treninga", rekao je Gaćinović, preneo je sajt kluba.\n"Znam da moram polako da uvodim novine i znam da previše informacija u ovom trenutku može da negativno utiče na igrače. Svestan sam i da aktuelna situacija nije baš najbolja. Ekipa je u seriji od tri poraza u ligi, ispala je iz Kupa od IMT-a, tako da sam i pretpostavio na šta mogu da naidjem pre prvog treninga. Moj prevashodni cilj je da polako promenim energiju kod igrača, jer znam da Radnički ima prilično kvalitetan sastav", naveo je on.\nGaćinović je rekao da su u ekipi fudbaleri sa ozbiljnim karijerama i da će kroz sistemski rad pokušati da sprovede njegovu filozofiju fudbala, ali je ponovio da neće imati dovoljno vremena.\n"Do kraja jesenjeg dela sezone ostalo je još samo 20-ak dana, a nas u tom periodu čeka utakmica za utakmicom. Objektivno, mi nemamo vremena za neki veliki rad i suština u ovom momentu je da pokušam da u vrlo kratkom roku nametnem svoj način treninga i da se upoznam sa mentalnim sklopom mojih igrača", dodao je on.\nRadnički će u ponedaljak od 16 časova dočekati Vojvodinu, u utakmici 16. kola Super lige.\n"Sutrašnja utakmica će mnogo toga pokazati, nadam se da ćemo biti u kvalitetnom ritmu, ali može da se se desi i da ne bude tako. To svakako ne sme da nas pokoleba, jer nam predstoji dugotrajan proces. Svestan sam rizika koji sam preuzeo kad sam prihvatio ponudu da preuzmem Radnički u ovom trenutku. Svakako da bi mi bilo lakše da sam došao tokom zimske pauze, ali sam odlučio da se odmah uhvatim u koštac sa ovim izazovom", rekao je Gaćinović.\nOn je pohvalio igrače rekavši da su dobro radili na tri zajednička treninga i naveo da zbog kartona neće moći da računa na štopera Nikolu Stevanovića, zbog povrede na vezistu Aleksandra Kovačevića, ali da su ostali igrači spremni.\nGaćinović je rekao da dobro poznaje Vojvodinu, pošto živi u Novom Sadu i svojevremeno je i radio u tom klubu i naveo da je to jedan od vodećih timova u Srbiji.\n"Izuzetno cenim njihovog trenera Nenada Lalatovića i smatram da su on i fudbaler Nikola Drinčić glavna pokretačka snaga Vojvodine. Njih dvojica su ostavili veliki trag u Radničkom, pa će utakmica i sa te strane biti zanimljiva", ocenio je.\nGaćinović je rekao i da je postojala mogućnost da sutrašnju utakmicu gleda iz lože, ali da je odlučio da bude pored terena sa igračima, pošto smatra da će njegovoj ekipi tako biti lakše. Dodao je da se brzo i lako dogovorio sa upravom kluba o saradnji i da je njegova dužnost bila da odmah preuzme odgovornost.\n"Respektujemo Vojvodinu, ali daćemo sve od sebe da ostvarimo pozitivan rezultat i da prekinemo ovu lošu seriju", naveo je Gaćinović.\nPosle 15 kola Radnički je 10. na tabeli sa 21 bodom, a Vojvodina je treća sa 30 bodova.


Uzelac: Banke poskupljuju naknade, tražite alternativu ili se oslobodite usluge - Izazov\nUzelac: Banke poskupljuju naknade, tražite alternativu ili se oslobodite usluge\nRadio-televizija Srbije\t 15. juna 2022. 09:26\nDušan Uzelac kaže da cene usluge banaka nisu izjednačene i da su banke postale veoma konkurentne jedna prema drugoj da preuzmu klijente.\n"U jednoj banci će razložiti naknade za bankomat, čekove, vođenje računa i sve naplaćivati posebno, dok je u drugoj u paketu usluga sve uključeno. Poenta je da prepoznate vaše potrebe, a onda da ih platite adekvatno, jer kupujete komfor korišćenja kartice", poručuje Uzelac.\nDodaje da je cena novca poskupela, jer je poskupeo euribor.\n"Bankarima je novac sirovina, oni ga preprodaju, i onda lančano poskupe sve naknade i kamate. Krediti će biti skuplji, li ovo nije ništa strašno zato što je bilo krajnje vreme da novac poskupi, jer je euribor bio u minusu, što je ekonomski bilo neshvatljivo", smatra Dušan Uzelac.\nNaglašava da je logično da euribor bude u plusu i da je mirnodopski iznos euribora oko jedan do dva odsto.\nSavetuje građanima, koji imaju kredit vezan sa euribor, da izračunaju najveći mogući scenario i shvate da to nije neko preveliko pomeranje.\nPrema podacima Republičkog zavoda za statistiku, inflacija u maju je bila 1,2 osto u odnosu na april, odnosno 10,4 odto, u odnosu na prošlu godinu.\nPrema rečima Uzelca period korone je poremetio lanac nabavke i vrlo je teško predvideti šta se može očekivati u budućem periodu.\nDodaje da sukob u Ukrajini direktno utiče na cenu nafte. Usled dejstava propustilo se da se zaseje ta zemlja, proizvodi koji su bili dominatni iz tih krajeva neće ih biti, poremetiće se tržište i biće skuplje.\n"Srbija tu može da izvuče bolju poziciju, jer je u pitanju hrana i pšenica i tu možemo da tražimo balans", smatra Dušan Uzelac.\nKreditne kartice na bankomatu u inostranstvu najskuplja opcija\nZa vreme boravka u inostranstvu, tokom letnjih meseci i godišnjih odmora, mnogi turisti iz Srbije koriste platne kartice svojih banaka.\nU velikom broju slučajeva to nije besplatno i u zavisnosti od usluge, da li se karticama podiže novac sa bankomata, na šalterima, ili se koriste za plaćanje u prodavnicama i restoranima, provizija iznosi od jedan do pet odsto.\n"Kreditne kartice na bankomatu u inostranstvu su najskuplja moguća opcija. Građani moraju da se opredele prema destinaciji na koju idu. Ako idu tamo gde su kartice široko prihvaćene, poneće većinu novca na tekućem računu. Ako idu u zemlju gde je dominatna gotovina onda će se pripremiti za to", savetuje Uzelac.


„Ultra D“ gorivo na NIS pumpama › Made-in-Germany.rs\nNaftna industrija Srbije (NIS) je na svojim pumpama započela sa prodajom „Ultra D“ premijum dizela, euro 5 kvaliteta, nove vrste motornog goriva proizvedenog u Rafineriji nafte u Pančevu, prenosi „B92“.\nU ovo gorivo se naknadno dodaju visokokvalitetni aditivi, a kako NIS navodi „Ultra D“ je obogaćen i poboljšan aktivnim komponentama u cilju optimalne zaštite motora automobila. Svojim aktivnim komponentama, gorivo čisti postojeće i sprečava taloženje novih nečistoća u sistemu za ubrizgavanje goriva, sprečava koroziju i poboljšava podmazanost pokretnih delova motora. Time se povećava snaga motora, manji je rizik od kvarova, produžava se vek automobila, a moguća je i manja potrošnja goriva.\nOvakav motor ima bolje sagorevanje goriva i manje štetnih materija u izduvnim gasovima, pa se njegovim korišćenjem obezbeđuje manje zagađivanje životne sredine, a sva ta poboljšanja postignuta su dodavanjem vrhunskih aditiva poznate svetske hemijske kompanije „BASF“.\n„Ultra D“ dizel gorivo za sada može da se kupi na 127 benzinskih stanica „NIS Petrola“ širom Srbije, a više informacija o samom gorivu, kao i tačan spisak pumpi potrošači mogu da vide na internet stranici: www.nispetrol.rs.


Očekivani pad prometa u prvom kvartalu, u pojedinim sektorima procenjen i do 59 odsto, jeste ono što najviše brine privrednike i gde su predviđanja najneizvesnija, a najviše su pogođeni trgovina i prehrambena industrija, pokazalo je najnovije kvartalno istraživanje Privredne komore Srbije (PKS) „Poslovna aktivnost privrednih subjekata u Republici Srbiji“.\nPrema rezultatima ankete koja je obuhvatila 1.054 privredna subjekta sa više od 240.000 zaposlenih, skoro polovina anketiranih izvoznika nada se nepromenjenom izvozu u prvom kvartalu 2021. u odnosu na kraj prošle godine, dok ih po 25 odsto očekuje povećanje, odnosno smanjenje izvoznih aktivnosti. Od ukupnog broja anketiranih kompanija, 61 odsto realizovalo je izvoz u četvrtom kvartalu 2020. godine, najviše iz hemijske industrije.\nZaposlenost je, takođe, stabilna i 88 odsto anketiranih firmi nije smanjilo broj zaposlenih u poslednjem kvartalu 2020, a ne očekuju promenu ni u prva tri meseca tekuće godine. Nova zapošljavanja su najzastupljenija u sektorima metalske i drvne industrije dok je turizmu i saobraćaju najviše smanjen broj zaposlenih.\nInvesticiona aktivnost je na relativno dobrom nivou – u četvrtom kvartalu 2020. godine 48 odsto anketiranih kompanija je realizovalo investicije, dok u prvom kvartalu 2021. godine 70 odsto ispitanika planira veći ili isti obim investicija, što je za 19 procentnih poena manje u odnosu na prethodno istraživanje. Najviše se planira ulaganje u uvoznu opremu i građevinske objekte i zemljište. Polovina ispitanika sa sedištem u Vojvodini ili Beogradu u četvrtom kvartalu 2020. više su investirali nego tri meseca ranije za razliku od privrednika sa sedištem u Šumadiji i Zapadnoj Srbiji, kao i Južnoj i Istočnoj Srbiji, gde je 42 odsto odnosno 40 odsto anketiranih povećalo ulaganja.\nU prvom kvartalu 2021. godine 44 odsto ispitanika očekuje smanjenje prometa, trećina nepromenjen, dok 22 procenta očekuje rast. Smanjenje prometa očekuje čak 43 odsto anketiranih u kategoriji velikih preduzeća, kao i 53 odsto među mikropreduzećima.\nSa dovoljno sredstava za optimalno finansiranje poslovanja raspolaže 48 odsto anketiranih firmi, za 11 procenata nedostaju sredstva za likvidnost, za 22 odsto sredstva za investicije, dok za 19 procenata nedostaju sredstva i za investicije i za likvidnost.\nPodsećamo, izveštaj „Poslovna aktivnost privrednih subjekata u Republici Srbiji“ redovno je kvartalno istraživanje PKS koje se realizuje u saradnji sa Republičkim zavodom za statistiku.\nPotpisan sporazum za početak aktivnosti DFC u Srbiji


MINISTARSTVO ODBRANE: OBAVEZNO SLUŽENJE VOJNOG ROKA NIJE PREDVIĐENO U 2020. GODINI\nU Srbiji sledeće godine neće biti uvedeno obavezno služenje vojnog roka, saopštilo je Ministarstvo odbrane\nVraćanje vraćanje obaveznog vojnog roka je politička i ekonomska odluka, koja ne može biti doneta bez uvažavanja svih faktora koji na nju utiču, rekao je portparol Ministarstva odbrane i Vojske Srbije, major Milan Gujanica\nPredsednik Srbije Aleksandar Vučić potvrdio je prošle godine da državni vrh razmatra da već od 2020. ili 2021. godine ponovo uvede obavezno služenje vojnog roka u Srbiji.\nObavezno služenje vojnog roka bi bilo za mladiće, starosti između 18 i 26 godina, koji bi u kasarnama provodili tri ili šest meseci\nMinistarstvo odbrane demantovalo je navode koji su se pojavili u pojedinim medijima da će Srbija najverovatnije od sledeće godine ponovo uvesti obavezu služenja vojnog roka.\nPortparol Ministarstva odbrane i Vojske Srbije, major Milan Gujanica kaže da je vraćanje obaveznog vojnog roka politička i ekonomska odluka.\n-Ta odluka ne može biti doneta bez uvažavanja svih faktora koji na nju utiču. Uvođenje obaveznog služenja vojnog roka nije predviđeno u 2020. godini i sva druga tumačenja su proizvoljna i senzacionalistička- rekao je Gujanica.\nPodsetimo, krajem avgusta prošle godine predsednik Srbije Aleksandar Vučić potvrdio je da državni vrh razmatra da već od 2020. ili 2021. godine ponovo uvede obavezno služenje vojnog roka u Srbiji.\n-Konačna odluka o budućem ustrojstvu vojske, ipak, još nije doneta. Zavisiće od analiza i procena Ministarstva odbrane i raspoloživih finansijskih sredstava-rekao je tada Vučić.\nObavezno služenje vojnog roka bi bilo za mladiće, starosti između 18 i 26 godina, koji bi u kasarnama provodili tri ili šest meseci, a prilikom zapošljavanja u javnoj službi bi imali prednost. Ne bi bilo retroaktivnog pozivanja na služenje vojnog roka. Oni muškarci koji nisu služili vojni rok imali bi obavezu da prođu skraćenu obuku za rezervni sastav.\nVojni analitičari su tada ocenili da bi vraćanje vojnog roka bilo korisno za društvo jer Srbiji nedostaju obučeni vojnici i rezervni sastav.\nISTRAŽIVANJE: SKORO TRI ČETVRTINE GRAĐANA SRBIJE ŽELI DA SE UVEDE OBAVEZNO SLUŽENJE VOJSKE\nSkoro tri četvrtina građana Srbije, odnosno 74 odsto, želeli bi da se ponovo uvede obavezno služenje vojnog roka, pokazuje prošlogodišnje istraživanje beogradskog Istraživačkog centra za odbranu i bezbednost.\nPrema rezultatima istraživanja, za obavezno služenje vojske, koje je, inače, ukinuto pre sedam godina, izjašnjava se 79 odsto ispitanika starijih od 60 godina, dok ih je najmanje 69 odsto starosti između 40 i 49 godina.


Kancelarija disciplinskog tužioca podnijela tužbe protiv Gordane Tadić i Ranka Debeveca - BHRT\nKancelarija disciplinskog tužioca podnijela tužbe protiv Gordane Tadić i Ranka Debeveca\nKancelarija disciplinskog tužioca podnijela je disciplinske tužbe protiv glavnog tužioca Gordane Tadić i predsjednika Suda BiH Ranka Debeveca.\nTužba protiv Tadićeve podnesena je zbog nemara ili nepažnje u vršenju službenih dužnosti, propuštanja da postupi u skladu sa odlukama Visokog sudskog i tužilačkog savjeta /VSTS/, te ponašanja koje šteti ugledu tužilačke funkcije, objavljeno je na stranici Kancelarije disciplinskog tužioca.\nPrva tačka tužbe protiv Tadićeve se odnosi na izbjegavanje obaveze automatske raspodjele predmeta u rad tužiocima putem sistema za automatsko upravljanje predmetima u tužilaštvima TKMS /TCMS/.\nBirn je ranije pisao o nekorištenju TKMS-a kada je tužilac Miroslav Janjić tvrdio da je do stanja u kojem ne dobija nove predmete u rad moglo doći zato što rukovodstvo Tužilaštva BiH, odnosno glavni tužilac Gordana Tadić, ne primjenjuje Pravilnik o TKMS-u.\nDruga tačka tužbe se odnosi na propuštanje da kao rukovodilac Tužilaštva primijenom odredaba Zakona o zaštiti tajnih podataka obezbijedi pokretanje postupka personalnih bezbjednosnih provjera osoblja ove pravosudne institucije koje rukuje tajnim podacima, kao i naloga Savjeta da sve pravosudne institucije u BiH provedu sve obaveze i mjere navedenog Zakona.\nDržavne institucije, prema Zakonu o zaštiti tajnih podataka, imaju obavezu provesti bezbjednosne provjere zaposlenih.\nTrećom tačkom tužbe Tadićevoj je stavljeno na teret narušavanje ugleda pravosuđa neosnovanim zahtjevom za isplatu potraživanja u vezi s najmom stana.\nSredinom avgusta prošle godine, nakon što su novinari objavili priču navodeći kako je glavni tužilac naplatila troškove smještaja u Sarajevu, Kancelarija disciplinskog tužioca je po službenoj dužnosti registrovala predmet protiv Tadićeve.\nDisciplinska tužba protiv predsjednika Suda BiH Ranka Debeveca podnesena je zbog neprimjerenih kontakata.\nTužba je podnesena zbog disciplinskih prekršaja namjerno davanje lažne, obmanjive ili nedovoljne informacije u vezi sa prijavama za radno mjesto, disciplinskim stvarima, pitanjima unapređenja i napredovanja u službi ili bilo kojim drugim pitanjima koja su u nadležnosti Savjeta, kao i ponašanje u sudu i izvan suda koje šteti ugledu sudijske funkcije.\nPrva tačka optužbe se odnosi na neprimjeren kontakt sa osobom protiv koje se vodi postupak pred Sudom kojim rukovodi, dok se drugom tačkom tereti za upućivanje komentara neprimjerenog sadržaja kroz komunikaciju sa tužiocem koji postupa u predmetu u kojem je tuženi učesnik u postupku.\nPo trećoj tački tužbe, Debevec se tereti za namjerno davanje nedovoljne informacije VSTS-u o imovini u inostranstvu, kroz lične finansijske izvještaje dostavljene Savjetu.\nTags\t#Gordana Tadić\t#Ranko Debevec\t#Ured disciplinskog tužioca\nIstraživači: Zatvaranje ostavlja negativne posljedice na zdravlje, zato vježbajte


Od vojvodjanskih tamburaša, niškog gudackog kvarteta do vranjanskih trubača Prolog\n”Naša stvar” je u etru – Uživajte!\nNakon višenedeljnog snimanja spota, u kojem je učestvovalo više od 100 muzičara, pesma ”Naša stvar” je konačno dostupna svima koji žele da je čuju i da u njoj uživaju u svim prilikama – od druženja sa prijateljima, kumovima, do svih onih slavlja koja volimo i na koja smo ponosni.\nOsim na Jelen Pivo fejsbuk strani, brojnim TV i radio stanicama širom zemlje, Youtube-u, svi zainteresovani moći će pesmu „Naša stvar” da poslušaju i besplatnim preuzimanjem sa adrese:\n„Jelen Pivo je želelo da se zahvali svojim vernim ljubiteljima za sve ove godine druženja i zajedničkih slavlja koja su iza nas, a sa željom da ih u budućnosti bude još više. Upravo iz ove želje rodila se ideja o snimanju pesme „Naša stvar” koja u starogradskom maniru slavi sve ono najlepše u našem narodu i tradiciji – a to su prijateljstva, kumstva i zajedništvo.” – izjavila je Sanja Ivaniš, PR menadžerka Apatinske pivare i izjavila da se nada da će publika voleti pesmu i pevati je „u isti glas”, kako kažu i sami stihovi.\nSpot za pesmu koju je Jelen Pivo doslo na ideju da pokloni svojim brojnim prijateljima i ljubiteljima sniman je u 11 gradova širom Srbije poput Beograda, Novog Sada, Niša, Kikinde, Vranja, Krusevca, Uba, Apatina, Bora, Požege i Raške.\nSylvester Stalone je superheroj stare škole u akcionom filmu Samaritan\nTužna vest za fanove serije 'Igre prestola'


Sećanje na žrtve NATO bombardovanja - Radio televizija Kuršumlija\nutorak, 24 mart 2020 23:36\nPaljenjem sveća i polaganjem venaca kod spomenika žrtvama u gradskom parku - SUBNOR i Opština Kuršumlija obeležili su godišnjicu od NATO bombardovanja.\nZbog vanrednog stanja samo nekoliko građana prisustvovalo je obeležavanju. Predsednik SUBNOR-a Kuršumlija, Dragan Lakićević, naglasio je da ne smemo zaboraviti ogromne žrtve tokom NATO bombardovanja iz Kuršumlije i svih krajeva naše zemlje. Za 78 dana pakla ubijeno je 3.500 ljudi, a 12.500 ranjeno i povređeno.\nTačno pre 21 godinu, prvi projektili pali su na garnizon u Kuršumliji - 24. marta 1999. godine (u 20:05 časova) i usmrtili 11 vojnika i oficira, dok je 27 bilo teže i lakše ranjeno.\nOvaj datum duboko je urezan u sećanja preživelih građana i rezerevista, koji su spašavali teško ranjene i povređene:\n”Ostalo nam je da pamtimo, da mlade podsećamo na strašan zločin koji je odneo mnoge živote, a ostavio pustoš u ljudskom, materijalnom i ekonomskom pogledu. Nikada nećemo zaboraviti naše poginule drugove, neka im je večna slava” - istakao je predsednik SUBNOR-a Kuršumlija, Dragan Lakićević.\n24. marta 1999. godine poginuli su: Milivoje Ilić, rezervni kapetan prve klase, Žarko Radovanović, rezervni kapetan, Vladimir Nedeljković, rezervni kapetan prve klase, Radoslav Balović, rezervni kapetan, Miodrag Gladišev, stariji vodnik prve klase, Ivica Đelić, vojnik u rezervi, Slaviša Milenković, vojnik u rezervi, Branimir Perić, rezervni vojnik, Dragan Radović, desetar, Vlastimir Stanojević, potpukovnik i Zoran Petrović, potpukovnik.


RTV\t18.05.2017 01:01\nČlan Predsedništva BiH Bakir Izetbegović izjavio je danas, za regionalnu televiziju N1, da bi pred Međunarodnim sudom pravde ponovo pokrenuo postupak revizije po tužbi BiH protiv Srbije.\n"Apsolutno. Ovo su male štete koje će biti sanirane, bilo je malo ljutnje u međuljudskim odnosima. Ti ljudi bi to isto uradili da su na mom mestu. Kad je u pitanju Jasenovac, Srbi nikad ne bi odustali. Kad je u pitanju Blajburg, Hrvati nikad ne bi odustali, dokle god mogu tražiti pravdu", kaže Izetbegović.\n"Odnosi se na jedno vreme kada je Miloševićev režim Srbiju uvukao u užasne zločine. Presuda protiv tadašnje Jugoslavije uopšte ne ocrtava do kraja šta je urađeno u BiH", kaže Izetbegović.\nUpitan da li je revizija završen proces, on je dodao da je "moguće da neki budući saziv Predsedništva pokrene proces".\n"Šansa za pravdu i istinu uvek postoji. Možemo se mi obraćati UN-u, ali evo ovaj put je prošlo kako je prošlo i videćemo nakon završetka procesa Mladiću hoće li njihov stav biti isti", rekao je Izetbegović.\nU istom intervjuu za N1, Izetbegović je dodao da bi svaki pokušaj odvajanja Republike Srpske od BiH neminovno vodio do sukoba koji bi imali nesagledive posledice po ceo region, i ocenio da je to "crvena linija" koju predsednik RS Milorad Dodik nikako ne bi trebalo da pokuša da pređe.\n"Pokuša li to neko, sukobi su neizbežni", kazao je Izetebegović komentarišući prošlonedeljnu najavu predsednika RS Milorada Dodika da će se RS otcepiti, svejedno bilo to 2018. ili 2028. godine.\nNa pitanje o odnosu Hrvatske prema BiH, on je ponovo konstatovao da hrvatska predsednica Kolinda Grabar-Kitarović preuveličava opasnost od radikalnog islamizma i terorizma kada govori o hiljadama povratnika sa sirijskog i iračkog ratišta.\nOn je skeptičan da će međunarodna zajednica uskoro pokrenuti značajniju inicijativu za izmene Dejtonskog sporazuma, iako on generiše krize.\n1. kompleksas, poturica\n2. oj Bakire srbine, stidi se svoje izdaje , poturice\n3. bakir izmetbegovic


VELIKA RACIJA U BIH: Policija upala u tri kantona, juri falsifikatore karata za muzej\nrasa markovic\t 16.12.2019. 09:21h 14:38h\nFederalna policija BiH od ranog jutra pretresa objekte u tri kantona u akciji "Memoari" u kojoj je šest osoba osumnjičeno da su od jula 2017. godine štampale duple karte za Muzej zločina protiv čovečnosti i genocida u Sarajevu i Mostaru, karte su prodavali, a novac od prodaje zadržavali za sebe.\nIz Tužilaštva Kantona Sarajevo potvrđeno je da je jedan od objekata koji se pretresa Muzej zločina protiv čovečnosti i genocida u Sarajevu. Policija istražuje osumnjičene zbog sticanja protivpravne imovinsku korist od kopiranja i prodaje karata za muzeje.\n"Šest osoba koje su pod istragom tužilaštva sumnjiče se da su od jula 2017. godine štampale duple karte za Muzej zločina protiv čovečnosti i genocida u Sarajevu i Mostaru.\nKarte su prodavali, a novac od prodaje zadržavali za sebe", potvrdila je portparolka Tužilaštva Azra Bavčić.\nKako je potvrđeno za portal Kliks iz Federalne uprave policije, pretresi se vrše na 11 lokacija na području Kantona Sarajevo, Hercegovačko-neretvanskog kantona i Tuzlanskog kantona, prnose sarajevski mediji.\nZORAN ZAEV PORUČIO: Postoji spremnost i volja za borbu protiv korupcije! (FOTO)\nNOVA BRUKA ZADARSKIH POLICAJACA: Uhvatili pa pustili pijanog vozača koji ne bi smeo da vozi ni bicikl (VIDEO)\nBosna i Hercegovinaracijapolicijapretres


Tramp će dobro razumeti ovu poruku pred vratima SAD: Rusija je spremna da počne nuklearnu saradnju sa Kubom | WebTribune\nHome SPEKTAR Tramp će dobro razumeti ovu poruku pred vratima SAD: Rusija je spremna da počne nuklearnu saradnju sa Kubom\nRusija je spremna da postane strateški partner Kube u proizvodnji nuklearne energije ukoliko vlasti te zemlje preispitaju svoj stav u vezi sa izgradnjom nuklearnih elektrana, rekao je novinarima prvi zamenik šefa Kancelarije ruske vlade Sergej Prihodko.\n“Kako su nas obavestili naši kubanski prijatelji, oni razmatraju planove za stvaranje industrije nuklearne proizvodnje energije u zemlji. Ako se ta odluka preispita, onda će, naravno, Rusija biti spremna da postane strateški partner Kube u ovom pravcu”, rekao je Prihodko.\nGeneralno, Rusija i Kuba imaju okvirni međuvladin sporazum o saradnji u korišćenju nuklearne energije u miroljubive svrhe. Ovaj sporazum daje stranama šansu da razgovaraju o svim pitanjima od obostranog interesa. “Trenutno razgovaramo o širokom spektru takozvane neenergetske upotrebe mirnog atoma. Tačnije, razgovaramo o upotrebi nuklearnih tehnologija u medicini i poljoprivredi”, rekao je Prihodko.\n“Kako bismo realizovali ovaj projekat, planiramo da privučemo pozajmljeni kapital”, rekao je zvaničnik. “Preliminarno ulaganje u projekat procenjuje se na 600-700 miliona evra.” Ruska Inter RAO – Izvozna i kubanska državna kompanija za proizvodnju električne energije „Energoimport“ ranije je usvojila mapu projekta za remont 10 agregata snage 100 KW u tri kubanske termoelektrane.\nUgovor će biti potpisan u martu 2020. godine. Ranije je generalni direktor Inter-RAO-a Maksim Sergejev rekao da kompanija, nakon potpisivanja ugovora, planira da remontuje dve jedinice za proizvodnju električne energije godišnje, počevši od 2021. godine.\n“Glavni cilj programa je smanjenje zavisnosti Kube od uvoza energetskih resursa i povećanje energetske sigurnosti zemlje”, rekao je Prihodko. Pored toga, kubanska strana je zainteresovana za saradnju u razvoju prirodnih ležišta na Kubi. “Rad na ovim i drugim obećavajućim oblastima saradnje u energetskom sektoru biće nastavljen”, rekao je zvaničnik.


Radionice za mališane “Zimske radosti” počele u Narodnoj biblioteci - Zvornicki.ba\nRadionice za mališane “Zimske radosti” počele u Narodnoj biblioteci\nJuše su u Narodnoj biblioteci Zvornik počele kreativno edukativne radionice pod nazivom “ Zimske radosti”. Prema riječima Julijane Simić višeg knjižnjičara radionice će trajati do 18 januara i rezervisane su za mališane od šest do 10 godina.\nRadionice, koje su besplatne, će biti organizovane svakog radnog dana u istom terminu od 11 do 12 časova u prostorijama čitaonice. Cilj radionica je da djeca uz pomoć zaposlenih u ovoj ustanovi usvajaju nova znanja, razvijaju kulturu čitanja i da se kroz raznovrsne sadržaje zabave ističe Simić. Ona je dodala da su mališani danas prvog dana radionice posjetili i Muzejsku zbirku te da su bili oduševljeni izloženim eksponatima.\nU narednim danima biće organizovane i likovne radionice gdje će djeca crtati sve što ih asocira na snijeg i zimske čarolije, planirana je i radionica gdje će se kroz basne djeca upoznati sa domaćim divljim životinjama i sa svojom okolinom. Nakon toga uradićemo test da vidimo koliko su djeca za četiri dana naučila ističe Simić. Ona je dodala da su planirane i društvene igre, ali i čitanje knjiga i slikovnica za ovaj uzrast.\nIz Narodne biblioteke pozivaju mališane da danas dođu od 11 do 12 časova i provedu zajedno vrijeme u igri , druženju i čitanju.\nTagged djeca, malisani, narodna biblioteka zvornik, obrazovanje, radionice, Zvornik\nPrevGraničari na Šepku uhapsili šesdesetogodišnjeg bjegunca, državljanina Srbije\nNextPripadnici Federalne uprave civilne zaštite pročistili puteve i stigli u sela Luke i Krušev Do


Delo: Dačić talac vlastite vlade | Glas javnosti\nponedeljak 30. jul 2012.\nPočetna > Politika > Delo: Dačić talac vlastite vlade\n„Omiljena nevesta se može preko noći pretvoriti u grešnog jarca”, piše „Delo” i navodi da je Dačić okrenuo leđa bivšem koalicionom partneru Demokratskoj stranci, što može da mu nanese štetu kod birača.\n„Dačić je svestan da je talac vlastite vlade i kao takav se kladi na status narodnog premijera, što može uroditi plodom ako mu koalicioni partneri dopuste da štapom uspostavi socijalnu pravdu”, dodaje Delo.\nList pored ostalog navodi da „iako je spoljna zaduženost još ispod evropskog proseka, ona prevazilazi mogućnosti Srbije da plaća iznad granice, održive za državu”, tako da je u igri i dalje „srpska repriza grčkog scenarija, koja se može otrgnuti kontroli ako međunarodna zajednica Srbiji zavrne slavinu umesto da joj pomogne sa finansijskim injekcijama”.\n„U tom smislu, Srbija sa Dačićem na čelu ostaje talac Kosova”, dodaje „Delo”, podsećajući da su se premijer i ministri zakleli da će biti odani očuvanju Kosova unutar granica Srbije”.\nList se na kraju komentara pita kako će Dačić „zadovoljiti Brisel i SAD, koji od Beograda zahtevaju uklanjanje paralelnih struktura vlasti na Kosovu”, i potom nudi odgovor: „Možda sa novom političkom kupovinom”.\nTači protiv Nikolića: Srbi s juga su mi lojalni\nNikolić razgovarao sa Tercijem\nUgljaninu četiri državna sekretara\nKomersant: Kosovo izgubljeno, Putin u Beograd na jesen


Ne ignorišite ove simptome: Kako prepoznati depresiju i naći izlaz iz začaranog kruga - BKTVNews\n11. Oktobar 2018. u 09:40\nPrognoze govore da će do 2030. godine depresija biti najčešći uzrok morbiditeta u svetu, što ukazuje na sve veću potrebu za unapređenjem i očuvanjem mentalnog zdravlja. Podaci iz Istraživanja zdravlja stanovništva Srbije 2013. godine govore da 4,1 odsto odraslog stanovništva pokazuje simptome depresije.\nKada se govori o depresiji, najčešće se povezuje sa osećanjem tuge. Osećanje tuge je normalno, ukoliko ne traje duže od jedne do dve nedelje i ne ometa previše osobu u obavljanju svakodnevnih obaveza. U depresiji loša osećanja spontano ne prolaze posle nekoliko dana – traju nedeljama i mesecima i intenzivno utiču na život.\n- Oseća se depresivno većinu vremena (iako su moguća poboljšanja raspoloženja u večernjim časovima)\n- Gubi interesovanja i ne uživa u stvarima koje joj inače pričinjavaju zadovoljstvo\n- Teško donosi odluke\n- Ne može da izađe na kraj sa problemima sa kojima se inače uspešno nosi\n- Oseća se uznemireno i nemirno\n- Oseća se iscrpljeno\n- Gubi apetit (premda je kod nekih osoba prisutno suprotno – dobijanje na težini i povišen apetit)\n- Ima poteškoća da zaspi i obično se budi ranije\n- Gubi interesovanje za seks\n- Ima niže samopouzdanje\n- Oseća se beskorisno, neadekvatno, beznadežno\n- Izbegava druge ljude\n- Razdražljiva je\n- Oseća se loše u određeno vreme svakodnevno, najčešće ujutru\n- Razmišlja o samoubistvu\nSamoubistvo je najteži ishod depresije i ujedno drugi vodeći uzrok smrti među mlađom populacijom. Godišnje se u svetu dogodi 800.000 samoubistava kao posledica depresije.\nMoguće je da depresivna osoba ne shvati odmah da je depresivna, posebno ako su se simptomi depresije pojavljivali postepeno. Osoba se bori i neretko sebe optužuje da je lenja ili da nema dovoljno volje. Povremeno, depresivna osoba može da oseća bolove, glavobolje ili da pati od nesanice. Ovakvi fizički simptomi mogu biti među prvim simptomima depresije, navodi se na sajtu Gradskog zavoda za javno zdravelje Beograd.\n- Onda kada se osoba oseća gore nego obično, a raspoloženje se spontano ne popravlja\n- Kada raspoloženje utiče na posao, interesovanja i osećanja prema porodici i prijateljima\n- Ukoliko osoba počinje da veruje da život nije vredan življenja ili da bi okolini bilo lakše bez nje\n- U nekim slučajevima, razgovor sa bliskom osobom može biti dovoljan da se osećate bolje. Ukoliko to ne pomogne, obraćanje lekaru opšte prakse ili psihoterapeutu/psihologu može biti jedno od rešenja.\nPodsetite se da su i mnogi drugi ljudi patili od depresije- podsetite se da kod većine ljudi i bez posebnog tretmana depresija sama od sebe prođe nakon 4 – 6 meseci; gledajte na depresiju kao na priliku da unesete promene u vaš život i da iz tog iskustva izađete snažniji nego pre.\nIzvor: BKTVNews/Gradski zavod za javno zdravlje Beograd\nTagovi: depresija, simptomi, saveti,


Republika / Komentari / STOILJKOVIĆ: Makedonija će glasati za Kosovo u Interpolu\n10:17(FOTO) Vuk Mob se povlači sa estrade: Razlog će vas zapanjiti! 10:09Mićunović urnisao Boška: On je musolinijevski fašista! 09:56Prvi trip-dabl Kavaja Lenarda 09:54UŽASNO: Evo šta se dešava kada čoveka napadne koronavirus - organi postepeno otkazuju, smrt u najgorim mukama 09:49Nadal lako sa Karenjo-Bustom, prošli Monfis, Tim i Vavrinka 09:49(VIDEO 18+) Zadrugari u stanju šoka! Mina zadovoljila Mensura pred svima: On se tresao i uzdisao na sav glas! 09:43Četvorica dilera pala u Sremskoj Mitrovici: Policija im našla 15 kila droge 09:37Predao se Novopazarac koji je pobegao iz pritvora 09:36Ana i David bankrotirali! Potrošili 140.000 evra i odjavili stan: Isplivala istina o svemu! 09:35Denver pobedio, Jokić se igrao sa Pelikanima\nNa Kosovu je izvršen genocid nad Srbima


Datum objave: 08.04.2020 15:02 | Autor: MUP\nNa osnovu dobijenih informacija od strane komandira opštinskih službi zaštite i spašavanja, situacija vezana za požare na otvorenom prostoru je ovih dana veoma komplikovana.\nNaime, zahvaljujući lijepom vremenu veliki broj građana boravi u prirodi i uređuje svoja imanja i, na taj način, prikuplja značajnu količinu gorivih materija u vidu suvog granja, lišća itd. Takođe, vrše se nekontrolisana paljenja ogromnih površina livada, makija i šumskog područja, naročito na sjeveru Crne Gore.\nSve to stvara veliki rizik na pomenutim područjima, koji se vrlo često pretvara u nekontrolisane požare, a koji pričinjavaju značajnu materijalnu štetu i iziskuju maksimalno angažovanje učesnika sistema zaštite i spašavanja. Imajući u vidu da su pripadnici službi zaštite i spašavanja i ostali učesnici sistema zaštite i spašavanja angažovani i na poslovima vezanim za suzbijanje širenja koronavirusa, njihovo angažovanje na gašenju požara predstavlja dodatno opterećenje.\nRazumijevajući potrebu građana za obavljanjem poljskih radova, apelujemo da aktivnosti koje preduzimaju na spaljivanju prikupljenog korova i čišćenju svojih imanja čine u kontrolisanim uslovima koji neće dozvoliti širenje požara. Veoma je važno da u tim aktivnostima imaju opremu i sredstva kojima mogu izvršiti gašenje požara u početnoj fazi (lopate, ašove, grabulje, sudove napunjene vodom).\nNadležni državni organi pažljivo će pratiti situaciju u vezi sa ovim pitanjem i, shodno informacijama sa terena, preduzimati zakonom predviđene mjere. Naglašavamo da će posebnu odgovornost snositi oni građani sa čijih imanja dođe do prenošenja požara i izazivanja materijalne štete.\nDirektorat za vanredne situacije MUP-a i ostali subjekti u sistemu zaštite i spašavanja spremni su da, u skladu sa raspoloživim kapacitetima, odgovore na ovakve situacije.\nJoš jednom pozivamo građane da, u situaciji kada se borimo za zdravlje naših građana, pokažu potreban nivo svijesti i odgovornosti.


Đurić: Ne odgovarati na provokacije\nDirektor Kancelarije za KiM Marko Đurić osudio jutrošnji „teroristički napad albanskih ekstremista na Srbe i njihovu imovinu u Goraždevcu“.\nDirektor Kancelarije za KiM Marko Đurić pozvao je „sve Srbe na Kosovu i Metohiji, posebno naše sunarodnike u Goraždevcu, da sačuvaju prisebnost i ne odgovaraju na provokacije albanskih ekstremista“.\n"Naime, jutros oko tri časa na području Goraždevca nepoznata lica albanske nacionalnosti izvršila su više oružanih napada. Ekstremisti su širom Goraždevca pucali iz vatrenog oružja, srušili spomenik žrtvama NATO bombardovanja u centru mesta, pucano je na kuću u vlasništvu Saše Petrovića, zapaljen je automobil Srboljuba Kolašinca i spaljena je trafika porodice Vuksanović".\nĐurić je u pisanoj izjavi medijima ocenio da je „ovo terorističko delo je još jedan podsetnik koliko je situacija u kojoj žive Srbi u našoj južnoj pokrajini daleko od normalne i standarda kakvi postoje u društvima čija je ambicija da postanu deo Evropske unije“.\nĐurić navodi da je cilj napada zastrašivanje srpskog stanovništva na Kosovu kako bi se ono prinudilo na iseljavanje, a „kristalna noć“ u Goraždevcu ima sva obeležja terorizma.\n„Uveren sam da velika većina Albanaca na Kosovu i Metohiji ne želi eskalaciju nasilja u svom okruženju, a privremene institucije samouprave u Prištini sada imaju priliku da pokažu svoju zrelost tako što će pronaći počinioce ovih bezumnih i ničim izazvanih terorističkih akata“.\nDirektor Kancelarije za Kosovo i Metohiju apeluje i na međunarodnu zajednicu da na ovu situaciju reaguje sa najvećom ozbiljnošću kako bi se izbeglo dalje ugrožavanje bezbednosti Srba i narušavanje krhke stabilnosti.\n„Ovo je upozorenje svima koliko je bezbednosna situacija na Kosovu i Metohiji podložna destabilizaciji i kakve konsekvence može imati neadekvatno reagovanje na politički ekstremizam dela opozicije u Prištini, koja je šovinističkom retorikom i delovanje od svih nealbanaca u našoj južnoj pokrajini napravila potencijalnu metu.\n18.04.2021 GR: "Policija spava, zatrubi da je probudis", poručili omladinci protesta (281)


Student iz Grčke uspešno obavio stručnu praksu u OPTIMUS-u\nStudent iz Soluna, Grčka, Slafkidis Dimitris je krajem februara uspešno završio petonedeljnu praksu u OPTIMUSU - Centru za dobro upravljanje. Dimitris je nakon studija ekonomije u Solunu, uz pomoć studentske organizacije AIESEC, došao da obavi praksu u Beogradu.\nTokom prakse, Dimitris je, kako sa menadžmentom OPTIMUS-a, tako i sa konsultantima na projektu, imao priliku da stekne znanja i praktično iskustvo iz oblasti ekonomije, odnosa sa javnošću, administracije, regulatorne reforme itd. Dimitris je, kroz proces učenja i praktičnog rešavanja određenih zadataka i poslova, stekao radno iskustvo koje će mu biti od značaja za budući rad.\nO svom iskustvu u organizaciji OPTIMUS Dimitris navodi: “Svaki posao koji sam obavljao u OPTIMUS-u sam uspeo da obavim bez pritiska, stresa, ili previše rokova. Moje radno okruženje je bilo veoma lepo i prijatno, moji saradnici su mi uvek rado ponudili pomoć kad god mi je bila potrebna i uvek činili da se osećam prijatno. Naučio sam puno o pripremi i finansiranju projekata.\nTakođe sam puno naučio o poslovnoj korespodenciji, izradi dokumenata i prezentacija.\nOvde sam stekao nezaboravno radno iskustvo i proširio svoja znanja. Nadam se da će ubuduće svi moji poslovi i kolege biti kao u OPTIMUS-u.“


U BiH još 70 preminulih, registrovano 1.255 novih slučajeva zaraze\nU istom periodu je prijavljeno i 70 smrtnih slučajeva, od toga 53 u Federaciji BiH, 16 u Republici Srpskoj i jedan u Brčkom\nU posljednja 24 sata u Bosni i Hercegovni je registrovano najmanje 1.255 slučajeva infekcije koronavirusom, od čega 845 u Federaciji BiH, 362 u Republici Srpskoj i 48 u Brčko distriktu.\nU istom periodu je prijavljeno i 70 smrtnih slučajeva, od toga 53 u Federaciji BiH, 16 u Republici Srpskoj i jedan u Brčkom.\nU protekla 24 sata u FBiH 845 pozitivnih na koronavirus\nU protekla 24 sata Zavodu za javno zdravstvo Federacije BiH prijavljena su 2.573 uzorka, od kojih je 845 pozitivno na SARS-CoV-2.\nDo sada je testirano ukupno 249.175 uzoraka, a SARS-CoV-2 je potvrđen kod 46.937 osoba.\nS današnjim danom, ukupan broj smrtnih ishoda na području Federacije BiH je 1240, saopćeno je iz Zavoda za javno zdravstvo Federacije BiH.\nU RS-u virus korona potvrđen kod još 362 osobe


Paul Krugman na Adris Business Forumu - Marketing Mreža\nPaul Krugman na Adris Business Forumu\nREGION – Drugi Adris Business Forum, koji će se održati u Rovinju 5. oktobra, dovodi u Hrvatsku jednog od najuglednijih svetskih ekonomista, nobelovca Paula Krugmana. Glavna tema konferencije je „Pet godina posle – evropske nade u svetlu krizne stvarnosti“, a Krugman će hrvatskoj i regionalnoj poslovnoj i političkoj eliti govoriti o tome kako uspešno savladati posledice recesije u globalnoj ekonomiji.\nU Hrvatsku Krugman dolazi nedugo nakon objave „Manifesta za ekonomski zdrav razum“, kojim je, zajedno sa britanskim kolegom Ričardom Lajardom, pozvao na širu primenu podsticajne fiskalne politike radi smanjenja nezaposlenosti i jačanja privrednog rasta. Manifest je dosad potpisalo više od 9000 ljudi, uključujući i veliki broj uglednih ekonomista.\nNobelovu nagradu za ekonomiju Paul Krugman je dobio 2008. godine, trenutno je profesor na Prinston univerzitetu, a široj javnosti je najpoznatiji kao autor vrlo uticajnih kolumni u vodećem američkom dnevnom listu The New York Times. Otvoren, često i oštar u iznošenju svojih stavova, Krugman je strastven i rečit govornik, beskompromisan kritičar ekonomske politike stroge štednje.\nKao trenutno medijski najistaknutijeg svetskog ekonomistu, prate ga različiti nadimci: tako je za jedne „narodni tribun američke levice“, za druge „Majkl Mur mislećih ljudi“, a za treće „Mik Džeger političke ekonomije“.\nAutor je dvadesetak knjiga, a zadnja od njih „Okončajte ovu depresiju odmah!“ je poziv na akciju. Krugman poručuje kako je brz i snažni izlazak iz ove recesije nadohvat ruke, samo kad bi naši lideri imali „intelektualne jasnoće i političke volje“ da okončaju ovu depres¬iju odmah.\nAdris Business Forum jedan je od najznačajnijih poslovnih događaja godine u Hrvatskoj i najveći poslovni forum vodećih kompanija i poslovnih ljudi iz Hrvatske i susednih zemalja. Prvi, održan pre pet godina u sasvim drugačijim ekonomskim okolnostima, ugostio je jednog od najpoznatijih svetskih menadžera Džeka Velša, a teme su bile liderstvo i inovativne poslovne strategije. Iako je liderstvo i dalje od velike važnosti, globalni kontekst i izazovi na koje danas moraju odgovoriti privrednici u potpunosti su se izmenili. Zato će i ključne teme drugog Adris Business Foruma biti sasvim drugačije: izazovi ekonomske krize i ulazak Hrvatske u EU.


Autentični jugoslovenski Citroëni — MODERNI ŽURNAL\nMnoge francuske kompanije, naročito automobilske, pokušavali su da pronađu mesto pod suncem na istoku Evrope u vreme blokovske podele sveta. Tako se i Citroën okušao u bivšoj Jugoslaviji koja je imala poseban položaj među socijalističkim zemljama.\nGodine 1959. potpisan je sporazum između koparske firme Tomos i Citroëna o montaži automobila za jugoslovensko tržište. U Kopru, u fabrici koja će ulaskom Iskre u posao 1972. godine promeniti ime u Cimos, proizvodili su se 2CV (Spaček), ali i neke kopije ID-a i DS-a (pogotovo u break verziji za ambulante).\nModernizacijom game Citroëna proširena je ponuda "jugoslovenskih verzija" koje su bile slične francuskim. Tako je 1981. Cimos počeo proizvodnju specifičnog modela po imenu Dak, sličnog francuskom Citroën Acadiane. Jugosloveni su napravili svoju van verziju Dyane, a Citroën je čak otišao toliko daleko da je obećao otvaranje globalne mreže ovom modelu.\nU cilju smanjenja troškova za uvozne komponente, Cimos Dak imao je ručno pravljenu karoseriju tovarnog dela. Pokazalo se da je Citroën potcenio svog jugoslovenskog partnera: Dak je bio bolji, praktičniji i tehnički moderniji od francuske verzije dostavne Dyane.\nUskoro je francuska centrala zabranila izvoz jugoslovenskom Daku što je automobil ograničilo na prostor tadašnje Jugoslavije. Citroën je uskoro otišao i korak dalje i jugoslavenskom partneru prestao da isporučuje rezervne delova za Dak.\nI pored toga, Cimos je uspevao da do 1985. godine proizvodi Dak, čak i da konstruiše još jedan privredni model – pickup Geri (također na bazi Dyane). U periodu između 1981. i 1985. napravljeno je 2.200 primeraka Daka i 900 Gerija, autentičnih jugoslovenskih Citroëna.


Dobri rezultati Vlade u vanrednim okolnostima zbog Covid-19\nBeograd, 6. februar 2021.\nPredsednica Vlade Republike Srbije Ana Brnabić ocenila je danas da je zadovoljna radom Vlade u prvih 100 dana, navodeći da se u narednom periodu rad nastavlja, još brže i bolje.\nBrnabić je predstavljajući rezultate 100 dana Vlade u Kombank dvorani rekla da Vlada radi u vanrednim okolnostima zbog epidemije koronavirusa, ali da je Srbija navikla da postiže rezultate koji su bili nezamislivi do pre nekoliko godina.\nOna je navela da je u tom smislu, ako je Srbija 2020. godinu završila sa najboljim ekonomskim rezultatom u Evropi, očekuje se da 2021. godinu završi među prvih tri ili pet zemalja u Evropi.\nZa Vladu je to izazov, ali je dobro za zemlju, jer smo konačno navikli da razmišljamo o sebi kao o pobednicima. Danas zemlje iz Evrope dolaze da od nas uče kako se sprovodi vakcinacija, rekla je Brnabić.\nPremijerka je ukazala na to da Vlada, iako je zadovoljna njenim radom, mora brže i bolje, te podsetila da je 330 milijardi dinara izdvojeno za kapitalne investicije, i taj plan se mora ispuniti da bi privredni rast bio 6 odsto, kao što je zacrtano.\nOna je navela da mnoge zemlje, veće i bogatije, uče od Srbije kako organizovati efikasnu imunizaciju od koronavirusa.\nBrnabić je naglasila da je prošla neverovatno teška 2020. godina i da se nada da će 2021.godina biti potpuno drugačija.\nPremijerka je podsetila da je Vlada u oblasti borbe protiv koronavirusa, otvorila dve potpuno nove bolnice, jednu u Beogradu i drugu u Kruševcu, sa više od 1.500 kreveta.\nJedna smo od tri zemlje u svetu koja uspela da tako nešto uradi za samo četiri meseca, rekla je premijerka.\nOna je podsetila da je Srbija, posle Velike Britanije, bila među prvima u Evropi koja je dobila vakcinu, kao i da je među prvima počela sa vakcinacijom, posle Velike Britanije i Švajcarske.\nBrnabić je istakla da je do sada vakcinisano više od 525.000 ljudi, a revakcinsano već 21.000.\nPremijerka je napomenula da su u oblasti vladavine prava u prvih 100 dana rada Vlade napravljeni značajni iskoraci, među kojima je i formiranje Radne grupe za bezbednost i zaštitu novinara.\nSkupštini smo uputili inicijativu za izmenu Ustava u oblasti pravosuđa. Od prvog dana radimo sa telom Saveta Evrope za borbu protiv korupcije GREKO na implementaciji njihovih preporuka, istakla je premijerka.\nPrema njenim rečima, Vlada je usvojila Akcioni plan za implementaciju medijske strategije i formirala radnu grupu za njenu implementaciju.\nBrnabić je poručila i da je akcijom hapšenja kriminalne grupe Veljka Belivuka u četvrtak poslata snažna poruka da je Srbija jaka i bezbedna zemlja i da nema zaštićenih.\nU borbi protiv organizovanog kriminala pokazali smo hrabrost i odlučnost.\nPredsednik Vučić je najavio ovu borbu i Vlada je stavila u vrh svojih prioriteta i u četvrtak uhapsila 17 članova pripadnika kriminalne grupe koja se sumnjiči za najteža i nagnusnija krivična dela, istakla je Branbić.\nOperativni rad, istakla je ona, trajao je mesecima uoči tog hapšenja na kome su radili MUP, BIA, tužilaštvo i druge institucije.\nOvu borbu nastavljamo i fokusiraćemo se u njoj na one koji su radili za državu a štitili kriminalce, poručila je ona.\nPredsednica Vlade pozvala je danas sve Srbe na Kosovu i Metohiji uoči predstojećih izbora u pokrajini da se ne dele i nastave da budu jedinstveni, kao što su bili u godinama iza nas.\nOd kada su Srbi na Kosovu i Metohiji jedinstveni oni su postali značajan faktor, činilac koji mora da se sluša i uvažava i doprineli su da je njihova pozicija bolja, ali i da pozicija Beograda mnogo bolja i jača u dijalogu sa Prištinom, navela je predsednica Vlade.\nBrnabić je najavila da se novi paket pomoći građanima i privredi vredan 2,5 milijardi evra finalizuje i da će biti zvanično predstavljen za nekoliko nedelja.\nOna je navela da svi detalji još nisu utvrđeni, ali je ponovila da je u pitanju pokrivanje 50 odsto minimalca za tri meseca, kao i finansijska pomoć svim punoletnim građanima od 60 evra, a penzionerima 110 evra.\nTakođe, premijerka je najavila i podršku autotransportnim preduzećima.\nBrnabić je podsetila i da je Srbija među prvih pet zemalja u svetu po podršci privredi i da je prošle godine izdvojila 12 odsto BDP-a za to, ali i da dalja podrška privredi zavisi od punjenja budžeta.


Francuski medenjaci - PerSu marketi\n1/2 kašike mlevenog anisa\n1/2 kašike mlevenog karanfilića\n1/2 kašike mlevenog oraščića\n1/2 kašike kakao praha\n1 rendana kora narandže\n1/2 kašike rakije po izboru\nbrašno po osećaju do 500g\nOtopiti maslac u šerpi pa postepeno dodavati u šerpu šećer i med. Mešati i topiti dok ne dobijete homogenu smesu beličaste boje (šećer se neće potpuno otopiti, već će se povezati sa ostatkom) pa smesu ostavite da se prohladi sat vremena.\nNakon što se prohladila u smesu dodajte začine i krenite sa dodavanjem brašna i sode bikarbone, malo po malo dok ne dobijete testo koje se ne lepi za ruku. Smesu ostavite par sati u frižideru da se prohladi, pa je razvite oklagijom i vadite željene oblike modlama. U zagrejanoj rerni, na 180 stepeni,pecite medenjake dok ne promene boje. Ostavite ih da se prohlade, pa pripremite smesu za ukrašavanje, tako što ćete viljuškom ili žicom za mućenje umutiti belance,pa krenite sa postepenim dodavanjem šećera u prahu, malo po malo, stalno muteći.\nPred kraj dodavanja dodajte sok od limuna, pa nastavite sa dodavanjem šećera, dok ne dobijete smesu, kojom možete crtati.Ukoliko je potrebno da zgusnete smesu dodajte još šećera u prahu, u suprotnom dodajte još soka od limuna. U smesu možete dodati i boju, samo pazite da ne razredite smesu previše, jer ćete morati da korigujete šećerom ponovo. Smesu stavite u kesu za zamrzivač, stisnite je u jedan ćošak i isecite vrh pa istiskivanjem kese crtajte po medenjacima, željene oblike.\nSmesi treba nekih 6h da se osuši, tako da ređajte medenjake na velike plehove, na kojima ćete moći da ih odložite u hladnu prostoriju. Od ove smese ćete dobiti do 3 velika pleha medenjaka i smesa za ukrašavanje je prilagođena ovoj količini takođe.\nTagovi dezert, francuski medenjaci, medenjaci\nRolat sa pekmezom od kajsija


Sadržaj izdvojen po datumu: Petak, 25 Siječanj 2019\nBerton: Inicijativa SDA naročito nepoželjna u jeku formiranja vlasti\nAmerički diplomata Bruce Berton, šef misije OSSE-a u BiH, izjavio je povodom najave SDA o promjeni imena Republike Srpske, da Dejtonski sporazum i Ustav BiH jasno prepoznaju dva entiteta, Federaciju Bosne i Hercegovine i Republiku Srpsku.\nFaris Vehabović, sudac Suda za ljudska prava u Strasborgu za N1 televiziju je komentirao namjeru Stranke demokratske akcije da pred Ustavnim sudom Bosne i Hercegovine pokrene pravnu proceduru kojom će se razmotriti ustavnost naziva entiteta Republika Srpska. Vehabović je kratko poručio da “misli da nema šansi”.\nVučić: Inicijativa SDA neodgovoran potez, vidim da je to i Inzko rekao\nNajavljena inicijativa SDA da se ukine ime Republike Srpske nije ni dobar, ni odgovoran potez, poručio je danas iz Davosa predsjednik Srbije Aleksandar Vučić i istakao da je već razgovarao o tome s Miloradom Dodikom.\nDelegacija Europske unije i Ureda specijalnog predstavnika EU u Bosni i Hercegovini, u suglasnosti sa šefovima misija zemalja članica EU u BiH izdali su priopćenje za javnost.


Centar za bezbednosne studije - Centre for Security Studies - IZJAVA ALEKSANDRE BULATOVIĆ ZA DEUTSCHE WELLE POVODOM OSLOBAĐAJUĆE PRESUDE HAŠKOG TRIBUNALA DVOJICI BIVŠIH RUKOVODIOCA SLUŽBE DRŽAVNE BEZBEDNOSTI SRBIJE\nIZJAVA ALEKSANDRE BULATOVIĆ ZA DEUTSCHE WELLE POVODOM OSLOBAĐAJUĆE PRESUDE HAŠKOG TRIBUNALA DVOJICI BIVŠIH RUKOVODIOCA SLUŽBE DRŽAVNE BEZBEDNOSTI SRBIJE\nDeutsche Welle, 31. maj 2013.\nOslobađajuća presuda za bivšeg načelnika državne bezbednosti Jovicu Stanišića i njegovog pomoćnika Franka Simatovića izazvala je zadovoljstvo u zvaničnim krugovima Beograda, ali i negativne reakcije nevladinog sektora.\nSrpski premijer Ivica Dačić je tako u pisanoj izjavi pozdravio oslobađajuću presudu, i naveo da je ta presuda „od velikog značaja za Republiku Srbiju. Vlada Srbije se zalagala i zalaže se za fer suđenja pred Haškim tribunalom, jer je to jedini način da se utvrdi istina o zločinima i steknu uslovi za pomirenje i obezbeđivanje trajnog mira i stabilnosti u regionu”, saopštio je Dačić. S druge strane, bivša direktorka Fonda za humanitarno pravo Nataša Kandić je „zapanjena oslobađajućom presudom“, a tom presudom je iznenađena i predsednica Helsinškog odbora za ljudska prava u Srbiji Sonja Biserko. To će po njenim rečima “ići na ruku onima koji su tvrdili da Srbija nije bila u ratu”.\nOslobađajuće presude za Stanišića i Simatovića su veliko i neprijatno iznenađenje, ocenjuje za DW Jelena Milić, direktor Centra za evroatlantske studije: „Radila sam u Helsinškom odboru tolike godine, čitala sam toliko knjiga o tome šta se dešavalo, živim na kraju u Srbiji i znam šta je Jedinica za specijalne operacije (JSO), slušala sam toliko oštećenih koji su bežali iz Bosne na sve strane, i prosto to mi je iznenađenje s tog aspekta. Ali, sa druge strane je u poslednjih godinu dana očito da su politički procesi u regionu i želja zapadne međunarodne zajednice da se pomeri dalje i da stavi tačku na suočavanje sa prošlošću veoma vidljivi, tako da to iz tog ugla i nije toliko iznenađenje“.\nAdvokat i bivši koministar policije Božo Prelević smatra kako bi za političare u Srbiji bilo najbolje da ne likuju previše zbog ovih presuda, jer one svakako nisu dokaz da u Bosni i Hercegovini i Hrvatskoj nije bilo zločina, jer je to nesumnjivo dokazano: „Dakle, da li su oni krivi je jedna stvar, a da li su sud i Tužilaštvo imali dokaze za njihovu krivicu je potpuno druga stvar, i na osnovu toga se donosi odluka“.\nHag više nije antisrpski?\nJelena Milić ističe da, ako bi se tražilo nešto pozitivno u ovim presudama, to bi mogla biti činjenica da se sada izbija argument onima koji su sve vreme tvrdili da je Haški tribunal antisrpski sud: „Ako uzmemo u obzir jučerašnje i prekjučerašnje presude u Hagu, kao i ove Stanišiću i Simatoviću, onda se zaista ti argumenti da je Hag antisrpski sud sada gube. To bi onda moglo dati jednu zdraviju atmosferu u trenutku kada Haški tribunal izrekne presude Mladiću i Karadžiću. Mislim da u Srbiji više nema legitimiteta za takve tvrdnje, i neka to bude neka da tako kažem korist od ove iznenađujuće oslobađajuće presude“.\nBez pogoršanja odnosa\nS obzirom da su Stanišić i Simatović bili optuženi za zločine počinjene u Bosni i Hercegovini i Hrvatskoj, logično je da se u Srbiji prate i tamošnje reakcije na oslobađajuće presude. Aleksandra Bulatović, iz Centra za bezbednosne studije, za DW kaže kako ipak misli da to neće ugroziti odnose i već uspostavljenu komunikaciju između Srbije i BiH i Hrvatske:\n„Ali, sigurno će biti onih koji će komentarisati presudu u kontekstu pobednika i gubitnika, kao i sve presude do sada. I znači voditi neku vrstu statistike koliko naših, koliko njihovih, šta sad to znači, šta bi trebalo da znači, i šta bi moglo da znači. Ali zaista ne očekujem pogoršanje odnosa niti neko stopiranje najavljenog povlačenja tužbi između Srbije i Hrvatske pred Međunarodnim sudom pravde“.\nIznenađenje i ogorčenje presudom u Hagu\nPorodice žrtava u Bosni i Hercegovini smatraju da je oslobađajuća presuda Stanišiću i Simatoviću donesena iz političkih razloga koji idu na ruku Srbiji u procesu pristupanja Evropskoj uniji.\nTajne službe i dalje misterija\nJelena Milić kaže kako je teško da se na osnovu jedne ovakve presude amnestiraju srpske tajne službe za svoju ulogu u ratovima u bivšoj Jugoslaviji. Bezbednosne službe su svakako imale ogromnu ulogu u podsticanju sukoba i sejanju straha tokom tih sukoba, ističe Milićeva. Božo Prelević smatra da ćemo morati puno da čekamo, i da je pitanje da li ćemo ikada saznati tačnu istinu šta su radile vojne i civilne službe bezbednosti tokom tih sukoba.\nPreuzeto sa: http://www.dw.de/ha%C5%A1ki-pobednici-i-gubitnici/a-16850514


Dan online - Kultura: Poziv autorima i producentima - 2020-12-02\nKultura OTVORENE PRIJAVE NA HOT DOCS FESTIVAL I FORUM 2021\nLogo kanadskog festivala - Foto: FCCG Poziv autorima i producentima\nKanadski Hot Docs Festival poziva sve zainteresovane autore i producente dokumentarnih filmova da se prijave za novo izdanje festivala i Hot Docs Foruma 2021, stoji, između ostalog, na sajtu Filmskog centra Crne Gore.\nSvoje dugometražne, srednjemetražne i kratke dokumentarne filmove autori i producenti mogu prijaviti najkasnije do 16. decembra za kratke i do 7. januara za dugometražne i srednje filmove.\nFestival Hot Docs planiran je za period od 29. aprila do 9. maja naredne godine, a za sada se planira forma koja, zbog pandemije virusa kovid-19, podrazumijeva aktivnosti koje će se realizovati i uživo i onlajn. Takođe, organizatori saopštavaju da je Hot Docs Forum 2021 planiran za 4. i 5. maj naredne godine. Prijave za ovaj segment festivala otvorene su do 4. januara 2021. godine, stoji na sajtu FCCG.


Suvenirnica u centru grada: Mesto za žensko stvaralaštvo\nU Bečeju je 28. aprila pokrajinski sekretar za rad, zapošljavanje i ravnopravnost polova Miroslav Vasin svečano otvorio suvenirnicu i uručio ključeve te kućice direktoru Turističke organizacije Bečej.\nRadi se o etno kući sa motivima vojvođanske arhitekture koja je nedavno postavljena u centru grada u blizini Tehničke škole, koju je lokalnoj samoupravi poklonila pokrajinska vlada i koja će u narednih mesec dana biti izložbeni, a zatim i prodajni prostor u kom će se pretežno prodavati rukotvorine i suveniri udruženja žena.\nVasin je rekao da su do sada u deset vojvođanskih opština otvorene suvenirnice istog izgleda sa idejom da se udruženja žena, koja su osnovana u protekle četiri godine, uključe u turističku ponudu opština u kojima deluju.\n„Očigledno je da su aktivi i udruženja žena preuzeli izuzetnu ulogu u životu ove opštine, što nam je i bio cilj. Nedavno smo udruženjima žena iz Bačkog Gradišta i Bačkog Petrovog Sela poklonili televizore, kao mali podsticaj njihovom druženju i okupljanju, zbog toga što svako okupljanje donosi neku novu ideju, a svaka nova ideja donosi i novi projekat. Danas je ovo poklon našeg sekretarijata i Vlade Vojvodine opštini Bečej, sa nadom da će ovo biti mesto gde će se videti snaga ženskog stvaralaštva i gde će se prikazivati i prodavati najlepši suveniri iz naše opštine, tako da svako ko boravi u Bečeju može da ponese neki suvenir kao uspomenu iz Bečeja“, rekao je Vasin. Prema njegovim rečima, u prethodne četiri godine zahvaljujući pokrajinskoj vladi i ovom sekretarijatu osnovano je više od 250 seoskih i 150 udruženja žena u gradovima i opštinama u Vojvodini, u kojima je preko 5.000 žena obučeno različitim veštinama, i koja su tokom prošlog leta učestvovala ili organizovala 175 različitih manifestacija, čime je značajno poboljšana turistička ponuda Vojvodine. Vasin je rekao i da je osnivanje ženskih udruženja i obuka žena prva faza programa pokrajine, a u narednom periodu predstoji realizacija druge faze: ostvarenje dva od pet prioritetnih projekata pokrajinske vlade. „U narednom periodu čekaju nas dva izuzetno složena projekta. Jedan je da pomoću udruženja žena revitalizujemo vojvođanska sela, koji ćemo prezentovati već 28. maja na sastanku u Briselu u Evropskom fondu za podsticanje ruralnog razvoja. Taj projekat podrazumeva otkup napuštenih kuća i kuća koje su danas na prodaju, njihovu adaptaciju i podelu tih kuća na korišćenje mladim bračnim parovima koji žele da se iz grada vrate u selo. Projekat podrazumeva i dovođenje u svako selo ili grupu sela ginekologa, dečjeg lekara, veterinara, zatim otvaranje zanatskog centra, jedne prodavnice iz lanca velikih trgovinskih kuća u svakom selu koje bude u tom projektu, kako bismo pokušali da za četiri godine sela pretvorimo u poželjna mesta za život. Drugi projekat, u kom će nam biti potrebna pomoć udruženja žena, je projekat uvođenja oko 1.000 žena koje imaju male parcele u posao gajenja organske hrane. Ovaj projekat podrazumeva dvogodišnju obuku, oporavak zemlje, odabir vrste gajenja organske hrane, osnivanje ženskih seoskih zadruga i plasman te hrane na tržište Evropske unije koji je zagarantovan. Tu nam je partner nemačka razvojna agencija GTZ i Institut za ratarstvo i povrtarstvo, a ostvarenje projekta bi trebalo da počne na jesen“, objasnio je Vasin.\nViše iz ove kategorije « Policijska uprava Novi Sad: Ubistvo u Bečeju\tFinale opštinskog takmičenja „Šta znaš o saobraćaju?“: Petrovoselci najbolji »


1. U okviru regionalne saradnje, a na inicijativu županijskog saveta Arad, 18. maja 2018. godine u Aradu, predstavnici Evroregiona Dunav–Kriš–Moriš–Tisa (DKMT) poptpisali su memorandum o osnivanju Kulturnog konzorcijuma „Aktivarijum“. Potpisivanjem memoranduma potpisnici (predsednik županijskog saveta Arad Justin Ćonka, predsednik Pokrajinske Vlade AP Vojvodine Igor Mirović, predsednik županije Čongrad Kakaš Bela i predsednik županije Bač Kiškun Rauši Šandor) su Regionalnoj saradnji DKMT dali novi izazov u oblasti povezivanja evroregiona DKMT u oblasti kulture sa strategijom uključivanja u ovu ideju i Novog Sada i Temišvara kao evropskih prestonica kulutre 2021. godine.\nPredsedavajući Skupštine DKMTP i predsednik Pokrajinske Vlade AP Vojvodine Igor Mirović je ukazao da potpisivanjem memoranduma Aktivarijum, Regionalna saradnja DKMT pokazuje da ima svoje nove projekte, da se razvija i živi. Posebno je podvukao važnost da kroz povezivanje kulturnih institucija evroregiona DKMT, građani vide njegovu primenu, praktični značaj i perspektivu za razvoj novih talenata koji bi u budućnosti mogli biti deo evropske i svetske kulture. .\nPredsednik županijskog saveta Arad Justin Ćonka je u svom govoru kao domaćin pozdravio učesnike i istakao da je županija Arad prilikom uobličavanja ideje „Aktivarijuma“ imala za cilj da se principi Kulturnog konzorcijuma Aktivarijum na evroregionalnom nivou a pre svega u domenu kulture realizuju i dobiju konkretne rezultate u praksi, a na dobrobit svih građana DKMT.\nPredsednik županije Čongrad Kakaš Bela se osvrnuo na prošlost govoreći da je županija Čongrad od osnivanja DKMT pre 20 godina bila aktivan i kostruktivan partner. Istakao je spremnost da i u nastavku, a konkretno kroz primenu memoranduma „Aktivarijum“ ova županija doprinese kulturnom povezivanju i saradnji u ovom domenu.\nPredsednik županisjkog saveta Timiš Kalin Dobra je Regionalnu saradnju DKMT, ali i prekogranične projekte koje Rumunija na bilateralnom nivou ima sa Mađarskom i Srbijom ocenio je kao pokazatelj dobre i iskrene saradnje na dobrobit građana ove tri zemlje. Županija Timiš je u tom kontekstu posebno zainteresovana i izražava zahvalnost što ideja „Aktivarijum“ uključuje dva grada Temišvar i Novi Sad, kao Evropske prestonice kulture 2021. godine. O ozbiljnosti i spremnosti za operacoanlizaciju ovih ideja, govori i to da je županija Timiš u svom budžetu već opredelila sredstva za ovu namenu.\nPredsednik županije Bač Kiškun Rauši Šandor je pohvalio inicijativu županije Arad da se kroz nov projekat „Aktivarijum“ stvore temelji i otovre nove perspektive za saradnju kulturnih institucija zemalja DKMT. Projekat je ocenio kao dobar sa mnoštvo interesantnih ideja, ali je kao i drugi učesnici pre svega istakao značaj praktične vidljivosti koristi ovakvih projekata za građane DKMT Evroregije.\nPotpisivanju Kulturnog konzorcijuma „Aktivarijum“ u Aradu sa srpske strane takođe su bili prisutni pokrajinski sekretar za regioanlnu saradnju, međuregionalnu saradnju i lokalnu samoupravu Ognjen Bijelić, Duško Radišić, pomoćnik gradonačelnika Zrenjanina za oblast lokalnog društveno-ekonomskog i gk.\nKako je Arad istovremeno i domaćin privrednog sajma i ekonomskog foruma, nakon potpisivanja Aktivarijuma, domaćin je organizovao obilazak sajma i ekonomskog foruma koji je za tu priliku okupio najznačajnije ekonomske partnere grada Arada, sa kojima su gosti razmenili kontakte i ideje o mogućoj ekonomskoj saradnji. Domaćini su posebnu pažnju posvetili obilasku paviljona u kome je svoje proizvode izložilo nekoliko kompanija iz kineske pokrajine Hajnan sa kojom Vojvodina već ima uspostavljenu institucionalnu saradnju.\n2. Nakon sednice Skupštine DKMT, predsednik Pokrajinske Vlade Igor Mirović je sa delegacijom u pratnji domaćina obišao Aradsku tvrđavu, mesto zatočeništva i stradanja nekoliko hiljada Srba interniranih sa prostora Srbije i Austro–Ugarske tokom Prvog svetskog rata. Predstavnik Aradskog garnizona je u kratkim crtama govorio o istorijatu Aradske tvrđave i delegaciji predstavio spomen sobu jedinice rumunske vojske, gde se predsednik Pokrajinske vlade upisao u knjigu utisaka. U razgovoru sa generalnim konzulom gospodin Igor Mirović je obavešten da su rumunski organi izdali sve potrebne dozvole za postavljanje spomen obeležja stradalim internircima u Prvom svetskom ratu u prostoru aradske tvrđave (ranije bilo otvoreno pitanje), kao i da su utoku aktivnosti na izboru i angažovanju ovlašćene firme iz Rumunije koja će u naše ime vršiti nadzor nad izvođenjem radova.\nNa kraju posete, srpska delegacija je u pratnji domađina i predsednika aradske MO Saveza Srba u Rumuniji Darka Voštinara, obišla i spomenik stradalim srpskim internircima u Prvom svetskom ratu koje se nalazi na gradskom groblje Pomenirea. Nakon opela, predsednik Pokrajinske vlade Igor Mirović je u pratnji Ognjena Bijelića i generalnog konzula odao počast i položio venac. Venac su položili i predstavnici županijskog saveta Arad.\nTokom posete predsednik Pokraijnske Vlade Igor Mirović je iskoristio priliku da u kraćem razgovoru sa predsednikom MO SSR u Aradu Darkom Voštinarom razmotri moguće oblike pomoći Pokrajinske Vlade srpskoj zajednici u organizaciji kulturnih događaja, a koje bi se pre svega ogledala kroz učešće i nastupe pokrajinskih kulturnih institucija na danima srpske kulture i drugim srpskim manifestacijama u Rumuniji.


LNR međunarodnim organizacijama: Pritisnite Kijev da prestane sa provokacijama - Sputnjik Srbija\n05:00 26 Januar 2020\n20:40 07.04.2018 Preuzmite kraći link\nNarodna milicija samoproglašene Luganske Narodne Republike obratila se međunarodnim organizacijama pozvavši ih da utiču na Kijev da bi prekinuo provokacije, odnosno napade na teritoriju LNR, izjavio je portparol odbrambenog resora LNR Andrej Maročko.\nNarodna milicija LNR saopštila je ranije da je jedan njen vojnik poginuo, a da je jedan ranjen u pucnjavi iz pravca Oružanih snaga Ukrajine. U Donbasu je 30. marta stupilo na snagu novo „uskršnje“ primirje, ali obe sukobljene strane optužuju jedna drugu za napade.\n„Pozivamo sve međunarodne organizacije da izvrše pritisak na zločinačku kijevsku vlast kako bi prekinula napade na republiku“, izjavio je Maročko.\nOn je dodao da su 7. aprila zabeležena tri napada s položaja ukrajinske vojske, a prema podacima Narodne milicije, pucalo se iz pravca Trojickog i Popasne koji su pod kontrolom Oružanih snaga Ukrajine na položaje LNR u oblasti Veselogorovke i Kalinova.\nprovokacije, pucnjava, LNR, Ukrajina, Donbas


Naslovnica Općinske službe Informatizaciju\nPoštovani korisnici usluga javne uprave općine Orašje,\nobavještavamo Vas da smo na našoj stranici doradili poseban dio vezan za javne nabave, a sve s ciljem da ostvarimo što veću transparentnost u postupcima javnih nabava. Nadamo da će ovo biti korisne informacije kako potencijalnim dobavljačima tako i korisnicima usluga javne uprave iz oblasti javne nabave.\nPostupak javne nabave provodi se u skladu sa odredbama Zakona o javnim nabavama (“Službeni glasnik BiH”, broj 39/14). Sukladno članku 36. navedenog Zakona sve obavijesti o nabavi, o dodjeli ugovora, o poništenju postupka javne nabave, dobrovoljna ex ante obavijest o transparentnosti i prethodna informacijska obavijest, kao i sažetak obavijesti o nabavi na engleskom jeziku, ugovorno tijelo objavljuje na portalu javnih nabava Agencije za javne nabave BiH (www.javnenabavke.ba). Sažetak svih obavijesti objavljuje se u “Službenom glasniku BiH”.\nPored objava objavljenih na portalu javnih nabava BiH, Općina Orašje je dužna objaviti na službenoj stranici Općine Orašje (www.orasje.ba) sljedeće dokumente:\n- prethodnu informacijsku obavijest o podacima postupaka javne nabave koje planira realizirati u tekućoj godini (sukladno članku 37. Zakona)\n- odluku o izboru najpovoljnijeg ponuditelja ili odluku o poništenju postupka nabave (sukladno članku 70. stavak 6. Zakona)\n- obavijest o dodjeli ugovora (sukladno članku 74. Zakona)\n- osnovne elemente ugovora za sve postupke javne nabave, kao i sve izmjene ugovora do kojih dođe tijekom realizacije ugovora (sukladno članku 75. Zakona),\nZa objavu svih dokumenata donesenih u postupcima javne nabave u Općini Orašje, nadležna je Služba za upravljanje imovinom.


Beogradski centar za ljudska prava ukazuje da „skajp suđenja“ mogu da umanje garancije za zaštitu okrivljenih od zlostavljanja\n#COVID_RS Beogradski centar za ljudska prava u svom saopštenju ukazuje javnosti na probleme koji mogu biti prouzrokovani sprovođenjem glavnih pretresa korišćenjem tehničkih sredstava za prenos zvuka i slike (aplikacija Skajp), u svetlu apsolutne zabrane mučenja, nečovečnog ili ponižavajućeg postupanja ili kažnjavanja. Prema oceni BGC, sprovođenje glavnih pretresa na ovaj način može da umanji garancije za zaštitu okrivljenih od zlostavljanja, koje proizlaze iz člana 25. Ustava Republike Srbije i člana 3. Konvencije o zaštiti ljudskih prava i osnovnih sloboda, od kojih ne sme da se odstupa ni za vreme vanrednog stanja. https://bit.ly/2VfA4mM\nEvropski Supervizor za zaštitu podataka o ličnosti poziva na zajedničko delovanje evropskih institucija i Svetske zdravstvene organizacije u borbi protiv pandemije COVID-19\nEvropski Nadzornik za zaštitu podataka o ličnosti pozvao je u otvorenom pismu evropske institucije, na zajedničko delovanje sa Svetskom zdravstvenom organizacijom u borbi protiv COVID-19. ;U pismu se dalje ističe: kreirati jedinstvenu COVID-19 mobilnu aplikaciju, za zaštitu javnog zdravlja u borbi protiv pandemije i na taj način obezbediti zakonitu obradu podataka.\nNadležni u Kliničkom centru Srbije dozvolili su ekipi komercijalne televizije Pink da snimi prostor Klinike za Infektivne i tropske bolesti u Beogradu gde se trenutno leče najteže oboleli od COVID-19. Osim razgovora sa direktorom klinike Goranom Stevanovićem i njegovim kolegama, emitovani su i krupni kadrovi pacijenata koji su teško oboleli. U jednom trenutku na snimku se jasno videlo i ime i prezime jednog od njih. Poverenik za zaštitu informacija i podataka o ličnosti Milan Marinović za Insajder kaže da je javno objavljivanje zdravstvenog stanja pacijenata nedozvoljeno. “Javno objavljivanje podataka o zdravlju pojedinaca kao i emitovanje slika gde se može nedvosmisleno utvrditi o kom pacijentu je reč je drastično kršenje propisa", kaže za Insajder Milan Marinović, Poverenik za informacijei zaštitu podataka o ličnosti. Televizija Pink je nakon emitovanja ekskluzivne reportaže iz Infektivne klinike u Beogradu objavila i na svom portalu print skrinove snimljenog materijala.\nŠtab za vanredne situacije u Šidu objavio je lične podatke obolelog od COVID-19, Poverenik pokreće nadzor\nŠtab za vanredne situacije u Šidu je na svojim medijskim platformama objavio inicijale, radno mesto, godine i ulicu stanovanja prve osobe zaražene virusom korona u ovom mestu, i time otkrio u potpunosti identitet zaražene osobe, medicinskog radnika. Prema Zakonu o pravima pacijenata, a koji se odnosi na pravo na poverljivost podataka o zdravstvenom stanju pacijenta, podaci iz medicinske dokumentacije su posebno osetljivi podaci. Neovlašćeno iznošenje ovakvih osetljivih podataka novčano se kažnjava. Medicinske podatke štiti i Zakon o zaštiti podataka o ličnosti. zbog čega je Poverenik za informacije od javnog značaja i zaštitu podataka o ličnosti Milan Marinović, pokrenuo nadzor.


PDP: Podrška Zdravku Krsmanoviću – Fokus.ba\nPDP: Podrška Zdravku Krsmanoviću\nOpštinski odbor PDP-a Foča jednoglasno je podržao Zdravka Krsmanovića kao kandidata za načelnika opštine Foča, saopšteno je iz ove partije.\nU saopštenju se navodi da je OO PDP-a takvu odluku donio oslanjajući se na svoju dosljednu i konzistentnu politiku u proteklom periodu, koja se zasnivala na snažnom opozicionom djelovanju sa strankom Zdravka Krsmanovića.\n“Program rada budućeg načelnika i energija sa kojom će se taj program realizovati jedan je od faktora koji je uticao na naše opredjeljenje. Opština Foča mora ponovo biti dinamična i prepoznatljiva sredina koja će opet biti interesantna za privlačenje i opstanak mlade visokokvalifikovane radne snage kao stuba razvoja svake lokalne zajednice”, navodi se u saopštenju.\nUz parolu “Foča mora bolje”, PDP je pozvao aktiviste, članove i simatizere stranke da svojim glasovima daju snažnu podršku kandidatima PDP-a za odbornike i Zdravku Krsmanoviću kao kandidatu za načelnika opštine.\n#foča#PDP#zdravko krsmanovic#izbori 2016


Press Online :: Džet set :: "PREĆUTAĆU I PROGUTAĆU KNEDLU..." Majin otac Taki van sebe nakon što je priznala aferu s oženjenim Janjušem: Iskorišćavao ju je sve vreme, neka je rekla istinu! / print=true\n"PREĆUTAĆU I PROGUTAĆU KNEDLU..." Majin otac Taki van sebe nakon što je priznala aferu s oženjenim Janjušem: Iskorišćavao ju je sve vreme, neka je rekla istinu!\nKako je rekao u razgovoru za naš portal, osuđuje Maju zbog toga što je sebi dozvolila da se zaljubi i uplovi u romansu s čovekom koji je oženjen, ali je podržava u tome što je na kraju ipak rekla istinu.\nOsuđujem svaku prevaru s oženjenim čovekom, a ja ću s njom da raščistim to sa njom kada izađe, očitaću joj lekciju. On joj je obećavao kule i gradove, lagao je, pa počeo da joj ljubomoriše... Ona nije smela da bude ona stara Maja, da ga ne bi bacala u kanal, ali je na kraju pukla i otvorila dušu, rekla istinu, pa makar i na svoju štetu. Maja vrlo dobro zna gde je i šta je - desilo se, šta da radi. Lagala je, ali ona je takva, na kraju bi uvek rekla istinu - u dahu priča Taki, koji se potom osvrnuo i na Janjušev lik i delo.


Brnabić kaže da Srbija ostaje na putu određenim Sretenjskim ustavom\nPremijerka Srbije Ana Brnabić izjavila je da će Srbija ostati na putu koji je određen Sretenjskim ustavom, a to je da bude suverena, nezavisna, ustavna, demokratska, moderna država, poštovana širom sveta, ali i izvor blagostanja, sreće i prestiža svakog njenog građanina.\nOna je to rekla prilikom obeležavanja nacionalnog praznika Sretenja – Dana državnosti Srbije u Orašcu u centralnoj Srbiji.\n"Ustavnim promenama, koje su građani izglasali na referendumu 16. januara Srbije je postala pionir potpunog odvajanja sudske, od ostalih grana vlasti, od izbora do odgovornosti sudija, eliminišući mogućnost uticaja politike na sudstvo", izjavila je premijerka, prenosi Beta.\nUstav Srbije promenjen je u oblasti pravosuđa u delu koji se tiče izbora sudija i tužilaca.\nBrnabić je navela da je 15. februar važan za Srbiju i njen narod i zato što je na taj dan obeležen početak Prvog srpskog ustanka 1804. godine.\nSrpski član Predsedništva Bosne i Hercegovine Milorad Dodik rekao je da je Sretenje važan istorijski događaj, zbog Prvog srpskog ustanka 1804. godine, kao i zbog Sretenjskog ustava koji označava i borbu za slobodu i stvaranje moderne srpske države.\n"U Republici Srpskoj ovaj dan obeležavamo kao svoj, zagledani u Srbiju kao u maticu. Srbija nam daje garancije i daje nam utočište. Srbija je tu da uteši, pomogne i ohrabri, da podstrek i da pokaže da samo borba za interese srpskog naroda gde god da se nalazi uvek ima opravdanje", poručio je Dodik.\nCeremoniji su prisustvovali i predstavnici vlada i skupština Srbije i Republike Srpske.


Tajfun "Talim" pogodio Japan\nPosledice tajfuna "Talim"\nSnažan tajfun "Talim" pogodio je jug Japana donevši obilne kiše, obustavu železničkog saobraćaja i otkazivanje više stotina letova.\n"Talim" je pogodio južno japansko ostrvo Kjušu i doneo vetrove koji duvaju brzinom od 162 kilometara na sat, saopštila je Japanska meteorološka agencija, preneo je AFP.\nNajmanje 644 leta na domaćim linijama su otkazana zbog snažnog vetra, izvestila je japanska televizija NHK, dok je železnički saobraćaj obustavljen.\nVlasti su izdale upozorenje na oluje, povećan nivo mora, moguće odrone i poplave na širem području južog dela Japana.\nPrema saopštenju Japanske meteorološke agencije, očekuje se da će tajfan nastaviti da se kreće ka severu Japana, donoseći obilne padavine na širem području, sve do Tokija.\nZbog tajfuna "Talim", koji je početkom sedmice pogodio Kinu, više od 200.000 ljudi bilo je primorano da se evakuiše.


Susret ministra Aljoše čampare sa Mary Ann Hennessey, šeficom Ureda Vijeća Evrope u BiH\nSarajevo, 6. maj/svibanj 2015. – Federalni ministar unutrašnjih poslova Aljoša Čampara razgovarao je danas sa gospođom Mary Ann Hennessey, šeficom Ureda Vijeća Evrope u Bosni i Hercegovini u sjedištu Federalnog ministarstva unutrašnjih poslova.\nMinistar Čampara izrazio je dobrodošlicu gospođi Hennesey i zahvalio se na aktivnostima koje Ured Vijeća Evrope u BiH preduzima kako bi pomogao Bosni i Hercegovini na putu ka evroatlantskim integracijama.\nTokom susreta razgovarano je o procesu pripreme naše zemlje za preuzimanje predsjedavanja Vijećem Evrope u periodu maj-novembar ove godine i o obavezama koje proističu iz ovog procesa.\nRazgovarano je o reformama u BiH koje predstoje nakon stupanja na snagu Sporazuma o stabilizaciji i pridruživanju kao i o Akcionom planu Vijeća Evrope za Bosnu i Hercegovinu od 2015. do 2017. godine, koji je odobren od strane Odbora ministara Vijeća Evrope 4. marta 2015. godine.\nNa kraju susreta ministar Čampara se zahvalio na posjeti i iskazao uvjerenje da će Ured Vijeća Evrope u BiH nastaviti sa pružanjem pomoći Bosni i Hercegovinina putu ka evroatlantskim integracijama. (Kraj)


Paunović: U Ženevi predstavljen mehanizam za praćenje primene UN preporuka | Kancelarija za ljudska i manjinska prava\nPaunović: U Ženevi predstavljen mehanizam za praćenje primene UN preporuka\nŽeneva (Švajcarska), 19. septembar 2019. godine - Suzana Paunović, direktorka Kancelarije za ljudska i manjinska prava predstavila je danas u Ujedinjenim nacijama u Ženevi nacionalni mehanizam Srbije za praćenje primene UN preporuka, kojim ona predsedava.\nDogađaj su zajednički organizovale Stalne misije Srbije, Belgije i Argentine pri Ujedinjenim nacijama, u okviru 42. zasedanja Saveta za ljudska prava UN-a. Događaju je prisustvovao i šef UN sekcije za Univerzalni periodični pregled (UPR), kao i predstavnici više od 20 zemalja članica UN-a i predstavnici međunarodnih organizacija.\nPaunović je predstavljajući Vladin Savet za praćenje UN preporuka istakla da je ovaj Savet osnovan 2014. godine i da smo sada, nakon pet godina u prilici da govorimo o delotvornosti i funkcionalnosti ovog mehanizma.\nU Srbiji se kontinuirano prate 392 preporuke Ujedinjenih nacija, u saradnji Vlade, nezavisnih tela, civilnog društva, kao i međunarodnih organizacija. U ove aktivnosti su u punoj meri uključeni i predstavnici Parlamenta, a praćenje svih preporuka povezano je sa ispunjavanjem Ciljeva održivog razvoja iz Agende 2030 UN-a.\nMehanizam koji je razvila Srbija namenjen je postizanju kvaliteta sprovođenja ratifikovanih konvencija UN-a o ljudskim pravima i ispunjavanju obaveza koje iz njih proizilaze.\nPaunović je predstavljajući Vladin Savet istakla da je Srbija spremna da svoja iskustva podeli sa drugim zemljama, članicama UN, za šta postoji u ovom trenutku veliki broj zainteresovanih zemalja.\nĐani Magaceni, šef sekcije za UPR u Ujedinjenim naciijama pohvalio je vladin Savet i istakao da je Srbija predstavlja primer dobre prakse za države članice UN. Način na koji je Srbija formirala Savet, ispunio je sve zahteve koji se u ovom trenutku postavljaju: da sarađuje sa Parlamentom i civilnim društvom, kao i da sve preporuke koje Srbija prati budu povezane sa Ciljevima održivog razvoja iz Agende 2030 UN-a.\nPredstavnici Argentine i Belgije predstavili su modele koji u njihovom zemljama funkcionišu, a namenjeni su praćenju preporuka ugovornih tela i Saveta za ljudska prava UN-a. Oni su se zahvalili Srbiji na inicijativi da se održi ovakav događaj.\nAmbasador u Stalnoj Misiji Republike Srbije pri UN i drugim međunarodnim organizacijama u Ženevi Dejan Zlatanović zahvalio se na učešću Misijama Beglgije i Argentine, navodeći da je posebno značajno da se ovaj događaj organizuje na marginama 42. zasedanja Saveta za ljudska prava, a da broj učesnika samo potvrđuje kvalitet inicijative koja je potekla od Srbije.\nСавет за праћење примене препорука механизама Уједињених нација за људска права


NIVEA MEN DEO ROLL ON FRESH | Apoteka Valerijana\nEfikasna 48h zaštita sa aromatičnom mirisnom notom za dugotrajan osećaj svežine. Osvežavajuća formulacija NIVEA MEN Fresh Ocean uz pomoć posebne formulacije za negu kože daje koži ispod pazuha prijatan osećaj. Dugotrajan osećaj svežine 48h zaštita i NIVEA® Men nega Dermatološki potvrđeno da odgovara koži Osvežavajuća mirisna nota NIVEA Men Silver Protect dezodorans – moćna, dugotrajna zaštita, specijalno razvijena za muškarce, protiv znojenja i neprijatnih mirisa. Formulacija sa srebrnim jonima sprečava razmnožavanje bakterija i neprijatnih mirisa 48h antiperspiranta zaštita & NIVEA® MEN nega Dermatološki potvrđeno da odgovara koži. Ne sadrži alkohol i veštačke boje Upozorenje: Ne nanositi na iritiranu ili oštećenu kožu.


Ivana Popović najbolja rukometašica u grupi zapad - Ozonpress :: internet portal\nTag: Ivana, rukomet, zapad\nNa novogodišnjem koktelu koji je upriličio predsednik Prve rukometne lige grupa zapad kapitenka ženskog rukometnog kluba Čačak Ivana Popović proglašena je za najbolju igračicu za 2017. godinu.\nPrigodnu nagradu Ivani j je uručio predsednik Rukometnog saveza centralne Srbije gospodin Dejan Stanojević.\nSvečanosti je prisustvovao i generalni sekretar Rukometnog saveza Srbije Aleksandar Petrović, koji je u ime saveza svim klubovima uručio donaciju u rukometnoj opremi i pozdravio prisutne predstavnike klubova.\nPozdravljajući prisutne čačanska rukometašica se zahvalila na priznanju i rekla da je ponosna što je posle bogate karijere i igranja u A reprezentacije ponovo u Čačku i klubu koji najviše voli.\nObuka za kajak trenere\nPobede i seniorki i kadetkinja


Panama - najnovije vesti - Naslovi.net\nMEKSIKO SITI - Meksiko će zatvoriti poznatu ostrvsku kažnjeničku koloniju na obali Pacifika i pretvoriti je u centar za kulturno i ekološko obrazovanje, izjavio je danas predsednik Andres Manuel Lopes Obrador.\nSavezni zatvor na najvećem od Marijinih ostrva će zbog toga osloboditi oko 200 od oko trenutnih 600 zatvorenika, a ostatak će biti premešten u druge zatvore, prenosi AP. Zatvor osnovan 1905. godine na Mariji Madre poznat je i... »\nBiH skinuta sa crne liste EU, dodate Saudijska Arabija, Panama\nNekoliko zemalja EU, ali i Sjedinjene Američke Države negodovale su zbog stavljanja nekih država, a naročito Saudijske Arabije, na listu zbog svojih ekonomskih interesa. Evropska komisija je predložila da se sedam novih zemalja, među kojima i Saudijska Arabija, uvrsti na crnu listu Evropske unije s... »\nPranje novca: BiH skinuta sa crne liste EU, dodate Saudijska Arabija, Panama...\nZa usvajanje liste, 28 članica Evropske unije imaju mesec dana do dva. Sa liste su skinute Bosna i Hercegovina, kao i Gvajana, Uganda i Vanuatu, prenosi Rojters. Nekoliko zemalja EU, kao i Sjedinjene Američke Države negodovale su... »\nPored naše zemlje sa liste su skinute i Gvajana, Uganda i Vanuatu. S druge strane na listu su dodate Saudijska Arabija, Panama, Nigerija i četiri američke teritorije – Američka Samoa, Američka Djevičanska ostrva, Puertoriko i... »\nRadio 021: Bosna i Hercegovina skinuta sa crne liste EU\nDnevnik: BiH skinuta sa crne liste EU, dodate S.Arabija, Panama...\nZa usvajanje liste, 28 članica Evropske unije imaju mesec dana do dva. Sa liste je skinuta Bosna i Hercegovina, kao i Gvajana, Uganda i Vanuatu, prenosi Rojters. Nekoliko zemalja EU, ali i Sjedinjene Američke Države negodovale su... »\nStudio B: BiH skinuta sa crne liste EU\nVečernje novosti: BiH skinuta sa crne liste EU, dodate Saudijska Arabija, Panama...\nGodine 2012. uspostavljene su veze između Ujedinjenih Arapskih Emirata (UAE) i Srbije na mnogim poljima. Neki sporazumi koje su te dvije zemlje sklopile uključuju dodjeljivanje državljanstva i razvoj naoružanja. Sumnje su se... »\nKvalitet života u Srbiji lošiji nego u Panami i Kazahstanu\nSrbija se ne kotira visoko po indeksu demokratičnosti, kvalitetu života, nivou sreće, reputacije i velikodušnosti, pokazuje lista koju je objavio Spectator index.\nSvetski izveštaj o sreći ispituje socijalnu podršku zemlje prema stanovnicima, slobodu građana da biraju način života, velikodušnost, nivo korupcije i bruto domaći proizvod po stanovniku. Najsrećnije države su severnoevropske i... »\nKošmar na javi: Putnik pogledao kroz prozor aviona i video zastrašujući prizor (video)\nNajgora noćna mora svakog putnika je da kroz prozor aviona ugleda motor letelice u plamenu, a upravo to je video Sezar Lućano dok je leteo iznad Paname.\nKako kaže, motor se zapalio nakon što je u njega uletela ptica. - Nikada ranije mi toliko misli nije prošlo kroz glavu za tako kratko vreme. Mislio sam da se ovakve stvari dešavaju samo u filmovima - opisao je. Ubrzo je reagovao... »\nKako kaže, motor se zapalio nakon što je u njega uletela ptica. "Nikada ranije mi toliko misli nije prošlo kroz glavu za tako kratko vreme. Mislio sam da se ovakve stvari dešavaju samo u filmovima", opisao je. Ubrzo je reagovao... »\nSudeći po listama koje je na društvenim mrežama podelio Spectator Index, Srbija se ne kotira visoko po indeksu demokratičnosti, kvalitetu života, nivou sreće, reputacije i velikodušnosti. Svetski izveštaj o sreći ispituje... »\nBBC News pre 3 sata još 18 povezanih\nŠef diplomatije odgovorio ambasadoru SAD: Na kojoj ste vi strani istorije?\nBeta pre 3 sata još 11 povezanih\nKurc od Trampa tražio veće angažovanje SAD oko pitanja KiM\nPolitika pre 1 sat još 9 povezanih


“Najvažnija stvar je da vakcina mora da bude bezbjedna i efikasna. I ova dva zahtjeva su ispunjena u oba slučaja”, rekao je Putin i dodao da je na putu i treća vakcina.\nPutin je rekao da očekuje da će masovna vakcinacija u Rusiji početi do kraja 2020. godine, prenosi TAS.\n“Vakcina će biti isporučena svim regionima. Nadam se da možemo da počnemo masovnu vakcinaciju do kraja godine”, rekao je on na investicionom forumu “Rusija zove” i dodao da je prva zemlja koja je dobila rusku vakcinu Bjelorusija.\n<<<Rusija zatražila od Svjetske zdravstvene organizacije ubrzanu registraciju vakcine<<<\nPosjećamo, svjetske agencije juče su prenijele da je Rusija podnijela zahtjev Svjetskoj zdravstvenoj organizaciji za ubrzanu registraciju i pretkvalifikaciju svoje prve vakcine protiv novog koronavirusa Sputnjik V.\nRuske vlasti saopštile su da je Rusija jedna od prvih zemalja na svijetu koja je zatražila od SZO pretkvalifikaciju svoje vakcine.\n“U kontekstu pandemije, ubrzana registracija vakcine po proceduri (SZO) učiniće rusku vakcinu dostupnom svima brže nego po konvencionalnim procedurama”, naglasili su.


Pozvali su i Vladu Federacije, Vladu Republike Srpske i Vladu Distrikta Brčko da zaduži organe nadležne za "pasivni podbilans" da poduzmu sve potrebne mjere i aktivnosti s ciljem zaštite ove imovine.\nIako je Ugovor o pitanjima sukcesije među državama nasljednicama potpisan još prije 17 godina, vlast u BiH do danas nije uradila skoro ništa, na primjeni Anexa G ovog ugovora, koji se odnosi na "privatnu imovinu i stečena prava" primjenjivao u korist BiH, barem onda kada se tiče konkretno njene imovine.\n"Neće biti mogućnosti, niti hipotekarnog uknjižavanja na te imovine. Pravo vlasništva je ustavno zagarantirano pravo i neće biti otuđivanja imovine stvarnih vlasnika. To nam je sada poticaj da, ono što sam i ranije isticao, pojačamo naše bilateralne pregovore sa institucijama koje su zadužene iz susjednih zemalja kako bi se imovina zainteresiranim osobama iz BIH uredno vratila", kaže Grubeša.\n"To je na izvjestan način posvijetlilo ukupnu problematiku sukcesije i svim zemljama sukcesorima, pa i BiH je jasno da kašnjenje od gotovo 14 godina za rješavanje bilateralnih odnosa između BiH i svih zemalja nasljednica ex Jugoslavije, naročito u Hrvatskoj zbog obima imovine je trebalo i jedino moglo biti sačinjavanjem bilateralnog sporazuma", objašnjava Cero.\nDržavni ministar pravde kaže da nije dobro da se Vijeću ministara "adresira sva imovina i ona koja se nalazi na entitetskim nivoima, odnosno ona imovina koja je ranije stavljena kao pasivni podbilans javnih poduzeća".\n"Tamo u onom listu, u katastru u Hrvatskoj, u Srbiji, nema vlasnika pasivnog podbilansa nego ima Energoinvest, ima Šipad… Srbija i Hrvatska nisu napravile tu grešku nego je INA ili bilo ko ko je imao tu imovinu na sasvim normalno donijela, pa bi rekla ja sam vlasnik toga", navodi Novalić.\nNovalić: Država je odgovorna za nekretnine\n"To mora da bude stalni interes, da zaštitimo interes institucija, zemlje i, naravno, interes privrede i samih pojedinaca jer su ovim zakonom svakako došli u nepovoljniji položaj nego što je to bilo do sada", kaže Šarović.


Sijarto: Evroatlantska i evropska integracija Crne Gore uspješan je primjer koji treba slijediti - Vijesti.me\n"MAĐARSKA PRIVRŽENA EVROPSKOJ BUDUĆNOSTI ZAPADNOG BALKANA"\nEvroatlantska i evropska integracija Crne Gore uspješan je primjer koji treba slijediti, ocijenio je ministar vanjskih poslova i trgovine Mađarske, Peter Sijarto.\nSijarto se danas u Beranama sastao sa crnogorskim ministrom vanjskih poslova Srđanom Darmanovićem.\nKako je saopšteno iz Ministarstva, Darmanović je ukazao na značaj kontinuiranog političkog dijaloga na visokom nivou, o čemu svjedoči i današnja posjeta Sijarta Crnoj Gori.\n„Ocijenivši bilateralne odnose veoma dobrim, izrazio je zahvalnost na sveobuhvatnoj i sadržajnoj podršci i pomoći Mađarske našim integracionim procesima“, kaže se u saopštenju.\nSijarto je, kako se navodi, kazao da je privrženost Mađarske evropskoj budućnosti Zapadnog Balkana veoma jasna i nedvosmilena, i da se nalazi među prioritetima mađarske vanjske politike.\n„U tom kontekstu, ocijenio je evroatlantsku ali i evropsku integraciju Crne Gore uspješnim primjerom koji treba slijediti, izrazivši punu podršku što skorijem pristupanju Crne Gore Evropskoj uniji“, kazali su iz Ministarstva.\nSagovornici su ocijenili da da, pored saradnje u oblastima obrazovanja, turizma i energetike, postoji značajan prostor za dalje produbljivanje odnosa kroz realizaciju novih projekata u oblasti ekonomije.


VUČIĆ: BOLNIČKI KAPACITETI BI ZA PET DANA MOGLI BITI POPUNJENI - Top Portal\nNaslovnica Vijesti Regija VUČIĆ: BOLNIČKI KAPACITETI BI ZA PET DANA MOGLI BITI POPUNJENI\nVUČIĆ: BOLNIČKI KAPACITETI BI ZA PET DANA MOGLI BITI POPUNJENI\nPredsjednik Srbije Aleksandar Vučić izjavio je da se danas očekuje oko 3.000 novih slučajeva zaraze virusom korona, da su bolnički kapaciteti na izmaku i da bi za pet dana mogli biti popunjeni.\nVučić je naveo da je do 22.00 časa sinoć registrovano 1 500 novooboljelih, te je apelovao da se građani pridržavaju epidemioloških mjera jer se čini “kao da su svi zaraženi”.\nOn je naglasio da je za sada protiv zatvaranja ugostiteljskih objekata zbog ljudi koji od tog posla žive, kao i da će se sa eventualnom odlukom o skraćenju njihovog radnog vremena ili zatvaranju sačekati još dva ili tri dana.\n“Ne vide se naznake pada broja zaraženih, jer je situacija gora iz dana u dan”, rekao je Vučić novinarima kasno sinoć, prilikom obilaska radova na novoj kovid bolnici u Batajnici, koja bi trebalo da bude završena do 1. decembra.\nOdgovarajući na pitanje da li poslije hapšenja političkih, a ranije ratnih lidera Albanaca na Kosmetu postoji mogućnost novog nasilja nad Srbima, Vučić je ponovio da “Oluje” protiv srpskog naroda neće biti ma gdje da žive.\nOn je rekao da je zabrinut za Srbe sa Kosova i Metohije, ali da Srbija čini sve što može i sama, kao i preko međunarodnog faktora, da se srpski narod sačuva.\nPrethodni članakU NEVESINJU OBILJEŽAVANJE MITROVDANSKIH BITAKA\nNaredni članakMladić ubijen u Tuzli, njegov brat povrijeđen


Španija spremna da oduzme autonomiju Kataloniji – NovostiDana.rs\nŠpanska vlada saopštila je danas da će preduzeti korake ka oduzimanju autonomije Kataloniji posle dobijanja pisma katalonskog vodje Karlesa Pućdemona u kome je zapretio da će zvanično proglasiti nezavisnost tog regiona ako centralne vlasti nastave s „represijom“.\n„Vlada će nastaviti korake predvidjene članom 155 Ustava da povrati legalnost “ u Kataloniji, konstatujući „odbijanje“ Pućdemona da odgovori na njene zahteve. Španski premijer Marijano Rahoj dao je do danas rok Pućdemonu da razjasni da li je proglasio nezavisnost tog španskog regiona ili nije.\nKatalonski vodja Karles Pućdemon obavestio je danas špansku vladu da Katalonija nije proglasila nezavisnost ali da bi mogla to zvanično da uradi, ako Madrid nastavi sa „represijom“, odnosno suspenzijom njene autonomije.\n„Ako vlada države nastavi da sprečava dijalog i nastavi s represijom, Parlament Katalonije mogao bi, ako to smatra prikladnim, da održi glasanje o zvaničnoj deklaraciji o nezavisnosti o kojoj nije glasao 10. oktobra“, napisao je Pućdemon u pismu Rahoju posle najava suspenzije autonomije Katalonije, navodi agencija Frans pres.\nObeležavanje 73 godina od oslobodjenja Beograda u Drugom svetskom ratu